text:
Tariki ya 1/6/1952: I kabgayi, Bigirumwami yimikwa nka Musenyeri wa mbere mu karere
-
Umugabo watekereje kare ku mukobwa, bityo akaba isonga mu gushinga amashuri ya mbere y’abakobwa.
-
Yashinze akanyamakuru k’abana kitwa HOBE kugira ngo bamenyere gusoma, babone n’inkuru basoma mu Kinyarwanda.
-
Umwanditsi ukomeye w’ inyandiko nyinshi zibandaga ku muco n’imyemerere ya Kinyarwanda
-
Umwepiskopi wa mbere w’Umwirabura mu bihugu bya Afurika byategekwaga n’Ababiligi.
-
Uwashinze ibigo by’abihayimana, umwubatsi w’amashuri
Tariki ya 1 Kamena 1952 i Kabgayi mu karere ka Muhanga[ubu] havugiye impundu z’urwanaga ubwo umwe mu banyarwanda yagirirwaga icyizere cyo kugirwa Musenyeri. Ni agahigo yaciye ko kuba Musenyeri wa mbere w’umwirabura mu gice cya Afurika cyari gikolonijwe n’Ababiligi. Ni ukuvuga u Rwanda-Urundi na Congo Belge.
Uyu ni umugabo w’ibigwi byivugira ufite amateka menshi i Kabgayi, aho yatangiriye amashuri yisumbuye mu Iseminari nto ya Mutagatifu Leon i Kabgayi. Uretse kuba umusenyeri wa mbere wimitswe mu bihugu byakolonizwaga n’Ababiligi, yanabaye musenyeri wa 6 wahawe izi nshingano muri Afurika.
Uwo ni Musenyeri Aloys Bigirumwami, watabarutse ku itariki ya 3 Kamena 1986. Uwo munsi ahagana saa tanu za mu gitondo (11h00), nibwo inkuru y’inshamugongo yumvikanye i Rwanda ko, Umwepisikopi wa mbere wa Diyoseze ya Nyundo, Musenyeri Bigirumwami w’imyaka 81 yatabarutse, aho yari arwariye mu bitaro bya Ruhengeri.
Padiri Léonidas Ngarukiyintwari, wo muri Diyoseze Nyundo yanditse ko Bigirumwami yabonye izuba kuwa 22 Ukuboza 1904 i Zaza (ubu ni mu Karere ka Ngoma), akabatizwa ku munsi mukuru wa Noheli 1904, ari umuhungu wa Yozefu Rukamba, umwe mu bakiristu ba mbere ba Misiyoni ya Zaza.
Afite imyaka icumi, mu mwaka w’1914, yagiye kwiga mu Iseminari ntoya ya Mutagatifu Leon i Kabgayi. Nyuma yo kurangiza Iseminari nkuru yari yaratangiye mu w’1921, yahawe isakaramentu ry’ubusaserdoti na Musenyeri Léon Paul Classe ku itariki ya 26 Gicurasi 1929.
Nyuma yo guhabwa ubusaserdoti yatangiriye ubutumwa bwe yigisha mu iseminari nto ya Kabgayi mu w’1929. Mu mwaka w’1930, yakoreye ubutumwa i Kabgayi n’i Murunda, muri 1931 yari muri Paruwasi y’Umuryango mutagatifu (Sainte Famille) mbere y’uko mu w’1932 ajya i Rulindo.
Bigirumwami yabaye Padiri Mukuru wa Paruwasi ya Muramba imyaka 18. Ni ukuvuga kuva ku itariki ya 30 Mutarama 1933 kugeza ku ya 17 Mutarama 1951 agirwa Padiri Mukuru wa Paruwasi ya Nyundo.
Ku itariki ya 14 Gashyantare 1952 yatorewe kuyobora Vikariyati nshya ya Nyundo yari imaze gushyirwaho na Papa Piyo wa XII. Yahawe ubwepiskopi ku itariki ya 1 Kamena 1952 i Kabgayi na Musenyeri Laurent Deprinoz wayoboraga Vikariyati ya Kabgayi bityo aba Umwepiskopi wa mbere w’umwirabura mu bihugu by’Afurika byategekwaga n’ababiligi; ni ukuvuga Congo (Zaire), u Burundi n’u Rwanda.
Nyuma yo kuba umushumba wa Vikariyati ya Nyundo, kuya 21 Ugushyingo 1952, Myr Bigirumwami yagiye i Banneux mu Bubiligi maze ahavugira isengesho ryo gutura Vikariyati nshya ya Nyundo Bikira Mariya Umubyeyi w’abakene.
Igihe Kiliziya gatolika yo mu Rwanda ihawe inzego bwite z’ubuyobozi na Papa Yohani wa XXIII mu Rwandiko “Cum parvulum sinapis granum” rwo kuwa 10
Ugushyingo 1959 Musenyeri Aloys Bigirumwami yabaye Umwepiskopi wa Nyundo. Musenyeri Bigirumwami yarwanyaga icyabuza umunyarwanda kwishimira uwo ari we kandi arwanira kumwereka ko ntacyo atashobora, atanaretse amatwara ye ya Kinyarwanda.
Padiri Ngarukiyintwari avuga ko Bigirumwami yari umunyarwanda w’umukristu wavukiye mu muryango w’abakristu. Ni umunyarwanda waharaniye guhesha igihugu cy’u Rwanda n’umuco wacyo ishema.
Ni umukristu uha agaciro umuco karande w’abakurambere kandi ibyo ntibimubuze kuba umukristu nyawe, umuntu uhamye mu bukristu.
Yakoze ubushakashatsi ku muco w’abakurambere guhera mu mwaka w’1931. Yanditse cyane ku muco nyarwanda. Nyuma y’umurimo utoroshye wo gushinga no guha Diyosezi ya Nyundo umurongo, Musenyeri Bigirumwami yaje kwegura ku buyobozi bwa Diyosezi ku itariki ya
17 Ukuboza 1973.
Amaze kwegura yabaye muri Paruwasi ya Kivumu ndetse n’i Kigufi bityo akomeza gukora ubushakashatsi ku muco nyarwanda kugeza yitabye Imana ku itariki ya 3 Kamena 1986. Intego ye ni: “Induamur arma lucis”, -Twambare intwaro z’urumuri- (Rom 13,12).
Bigirumwami ni umwe mu ntwari za Kiliziya gatolika mu Rwanda
Usibye kubaka ibigo by’abihayimana n’amavuriro, Mgr Bigirumwami yaranzwe cyane no kubaka amashuri, kuko yumvaga icya mbere gikomeye kugira ngo abaturage batere imbere ari ukwiga. Yakwije amashuri henshi mu gihugu, kuva ku Nyundo ku kicaro cya diyosezi kugera mu maparuwasi yari ayoboye.
Yitangiye abakobwa
Bigirumwami ni we washinze bwa mbere amashuri y’abakobwa, kugira ngo nabo bazatere imbere mu buhanga, aho guhera mu mirimo yo mu rugo. Yatangiriye ku ishuri ry’i Muramba, n’ayandi agenda yubakwa.
Musenyeri Bigirumwami kandi ni we wimitse Musenyeri Andre Perraudin tariki 19 Ukuboza 1955.
Mu Kuboza 1954, Bigirumwami yashinze akanyamakuru k’abana kitwa HOBE kugira ngo bamenyere gusoma, babone n’inkuru basoma mu Kinyarwanda.
Ni umwanditsi w’ inyandiko nyinshi zibandaga ku muco n’imyemerere ya Kinyarwanda zirimo imigani miremire yanditse mu 1972. Hari inyandiko z’ubuhanga (philosophie) zirimo Imana y’abantu, Abantu b’Imana, Imana mu bantu ; Abantu mu Mana yo 1979 n’Imihango, imiziro n’imiziririzo mu Rwanda yo mu 1984.
Mu muhango wo kwibuka imyaka 26 yari ishize atabarutse, Senateri Crysologue Karangwa yavuze uko yari amuzi.
Ati ” Ubwo yahabwaga ubusenyeri naei akana gato, ariko yavugwagaho ibintu byiza mu gihugu hose. Icyo gihe hari mu gihe cy’amateka mabi mu Rwanda.”
Akomeza avuga ko we yarangwaga no kwigisha ubutumwa bwiza, bwamurangaga nk’uwihayimana koko.
Mubyara we Immaculate Rukamba avuga ko Bigirumwami yari umuntu witaye ku gaciro k’umuco nyarwanda, aho yaneguraga ibitabo byanditswe n’abanyamahanga ku Rwanda, bigakabya ku bijyanye n’igihugu, bityo agatoza abo yigishaga umuco wo gukunda igihugu no kukivuga. Abo banditsi ngo amateka babaga bagoretse ku Rwanda yayagororeraga mu nyandiko ze.
Musenyeri Bigirumwami yashyinguwe mu cyubahiro gihabwa abashumba ba Kiliziya Gatolika muri Katederale ya Nyundo.
Uko yagizwe Musenyeri wa Diyosezi ya Nyundo
Nk’uko Umwanditsi Bushayija Antoine abisobanura, muri icyo gihe inzego nkuru za Kiliziya Gatolika zose zayoborwaga n’abamisiyoneri bera b’abazungu kubera ko icyo gihe abazungu bari bataremera ko n’umwirabura ashobora kugira ubwenge nk’ubw’abazungu.
Bashakaga guha ubuyobozi abirabura buhoro buhoro, ariko bakumva nta bushobozi buhagije bafite nk’ubwabo.
Bahitamo Myr Bigirumwami rero bumvaga azabizambya. Kubera iyo mpamvu, banze kumuha kuyobora Astrida (umurwa mukuru : Butare).
Astrida yari nk’Ururembo. Ryari irembo ry’igihugu ryacagamo abakomeye baturutse Usumbura (Bujumbura). Babonaga ari ukwisebya guha umwirabura akahabora, bakumva ko hari kugaragara akajagari.
Bamuhaye kujya kuyobora mu misozi y’Amajyaruguru y’Uburengerazuba (Kibuye, Gisenyi n’igice cya Ruhengeri by’icyo gihe). Bavugaga ko nabizambya ntawuzabibona, kuko hari hitaruye.
Ahageze nyamara yahayoboye neza, ndetse ahateza imbere ku buryo butangaje.
Myr Bigirumwami yabimburiye abandi ihame ry’uburinganire
Usibye kubaka ibigo by’abihayimana n’amavuriro, Myr Bigirumwami yaranzwe cyane no kubaka amashuri, kuko yumvaga icya mbere gikomeye kugira ngo abaturage batere imbere ari ukwiga. Yakwije amashuri henshi mu gihugu, kuva ku Nyundo ku kicaro cya diyosezi kugera mu maparuwasi yari ayoboye.
Ariko icyo yibukirwaho cyane ni uko ari we washinze bwa mbere amashuri y’abakobwa, kugira ngo nabo bazatere imbere mu buhanga, aho guhera mu mirimo yo mu rugo. Yatangiriye ku ishuri ry’i Muramba, n’ayandi agenda yubakwa.
Ishuri rya Gatagara ryashimuswe n’Abakoloni
Myr Bigirumwami yatekereje gushinga ishuri ry’icyitegererezo mu Rwanda abigishainama abayobozi be, asaba inkunga u Bubiligi buremera, Umwami Rudahigwa na we arabishyigikira cyane.
Iryo shuri ryari kubakwa i Gatagara hari nk’isangano. Ryari kuzagira inshingano yo guteza imbere ubumenyi n’ubuhanga ku rwego ruminuje mu Rwanda.
Ubwo ibyangombwa byose byari byabonetse kugira ngo ryubakwe, ntawamenye uko byagenze, Abakoloni bisubiyeho ku munota wa nyuma baryimurira i Bujumbura ryitwa Collège Christ-Roi i Bujumbura.
Icyo cyemezo cyababaje Myr Bigirumwami n’Umwami Rudahigwa ariko barabyakira.
Myr Bigirumwami yimitse umuzungu Myr Perraudin
Myr Perraudin azwi cyane mu mateka y’u Rwanda nk’umuntu wagize uruhare muri politiki zayoboye igihugu mu myaka ya za 50 na 60. Yahawe ubusenyeri tariki 19 Ukuboza 1955, yimikwa na Myr Bigirumwami.
Myr Perraudin ni we waje no gusimbura Myr François Deprimoz ku buyobozi bukuru bwa Kiliziya Gatolika mu Rwanda nka Archevèque/Archbishop, na we waje gusimburwa na Myr Vincent Nsengiyumva kuri uwo mwanya.
Myr Bigirumwami yatotejwe n’ubutegetsi bwa Kayibanda
Ubwo inkundura y’amashyaka yadukaga mu mpera ya za 50, Myr Bigirumwami yarayitaruye, ndetse n’aho Kayibanda Gregoire ashyiriwe ku butegetsi, Abamisiyori bera bagenzi be bamwishyizemo cyane kuko bo bari bashyigikiye Kayibanda n’ishyaka rye, we ntabikurikire.
Kayibanda amaze gufata ubutegetsi bakomeza kumurwanya, abapadiri bamufashaga mu kazi bagenda babamucaho, ndetse bigera aho bamugera amajanja bakamutegera mu gico, aho azaca ngo bamwice.
Bimaze gukomera ajya kureba Perezida Kayibanda, aramubaza ati “ko nta cyaha nzi nagukoreye, urampora iki?” Kayibanda ati ”icyo dupfa ni uko wanga Parmehutu”. Myr Bigirumwami ati “icyo mpfa na parmehutu ni uko ivangura kandi ntabibasha, kuko nahawe kuyobora intama zose ntarobanuye”.
Myr Bigirumwami yasize inyandiko zitandukanye
Mu kuboza 1954, Myr Bigirumwami yashinze akanyamakuru k’abana kitwa HOBE, kugira ngo bamenyere gusoma, babone n’inkuru basoma mu Kinyarwanda.
Inyinshi mu nyandiko yasize zibandaga ku muco n’imyemerere ya Kinyarwanda. Zimwe muri zo ni izi:
-Imigani miremire, 1972
-Imana y’abantu, abantu b’Imana, Imana mu bantu abantu mu Mana, 1979
-Imihango, imiziro n’imiziririzo mu Rwanda, 1984
Myr Aloys Bigirumwami yaranzwe n’urukundo, gufasha abandi, guharanira ubumwe bwa bose, gukunda umuco ku buryo budasubirwaho, kwitanga no kuba intangarugero kuri benshi. Yatabarutse mu mwaka wa 1986. Igitabo Bushayija yanditse kuri Myr Bigirumwami kiboneka mu maguriro yose y’ibitabo, i Kigali.


c: text/html

text:
Ubumenyi Rusange
IMF: Uruganda Rwa Politiki Z’Imari N’Ubukungu Zitegeka Isi
Ikigega mpuzamahanga cy’imari wakigereranya n’uruganda abahanga mu bukungu bakomeye bifuza gukorera kugira ngo bagire uruhare muri Politiki zigenga imari n’ubukungu ku isi.
Ni ikigega cyashinzwe mu mwaka wa 1944 nyuma y’ibibazo by’ubukungu isi yari ivuyemo ku Ntambara ya Kabiri y’Isi yose yari irimo irangira.
Icyo gihe byari ngombwa ko abatuye isi bagira umurongo urambuye bakurikira haba mu buryo bwa Politiki n’ubw’ubukungu.
Mu rwego rwo gushyiraho gahunda y’imikoranire mu rwego rw’imari, ibihugu byari bimaze gutsinda Intambara ya Kabiri y’Isi byahuriye ahitwa Breton Woods muri imwe muri Leta zigize Leta zunze ubumwe z’Amerika yitwa New Hampshire bashyiraho Ikigega mpuzamahanga cy’imari, International Monetary Fund.
Uretse intego yo gushyira hamwe politiki z’ubukungu, biriya bihugu byavuze ko bishyize imbere bigamije kurwanya ubukene bwacaga ibintu bigacika ku isi kubera ingaruka z’iriya ntambara.
Icyakora hari bamwe bavuga ko politiki zikorerwa muri kiriya kigo akenshi ziba zigamije inyungu z’ibihugu bikize, izo nyungu zikaboneka biturutse ku myenda iki kigega kiguriza ibihugu bikennye ikishyurwa ku nyungu iri hejuru bityo ntigire icyo isigira ibihugu byayihawe.
Ibi byakorwa mu cyo abahanga mu bukungu bita ‘Programmes d’Adjustement Structurels’.
Ibihugu 190 nibyo binyamuryango by’Ikigega mpuzamahanga cy’imari, IMF.
Ubwo kiriya kigega cyashingwaga, ibihugu 44 nibyo basinyiye ku ikubitiro kuba umunyamuryango wacyo.
Intambara ya Kabiri y’Isi yabaye ikurikira ibihe by’akaga isi( mu Burayi) yari ivuyemo.
Ni ibihe by’akanda n’ubukene bukomeye ibihugu by’u Burayi byaciyemo abahanga mu mateka bita Great Depression(Kanama 1929 – Werurwe, 1933).
Uretse kuba muri iki kigo hakorerwa imirongo migari ya politiki z’ubukungu bugomba kuyobora isi, hakorwa nizibuza ko idolari ryahungabana cyane kuko ari ryo imari y’isi ishingiyeho.
IMF: Ihoza ijisho ku bihugu binyamuryango…
Muri kiriya kigo habamo itsinda rishinzwe iyo bise ‘surveillance’ ni ukuvuga gucunga ko politiki z’amafaranga y’ibihugu zidahungabana k’uburyo byagira ingaruka ku bukungu bwabyo, ubw’Akarere biherereyemo cyangwa ubw’ibindi bice by’isi muri rusange.
Iyo bigaragaye ko hari ibihugu bifite politiki zishobora gutuma ubukungu bwabyo n’ibihugu bituranye nabyo buhungabana, abahanga bo muri IMF batanga inama z’uko ibintu byasubizwa mu buryo.
Mu rwego rwo gukorera mu mucyo, ubuyobozi bwa IMF busohora raporo zitandukanye zerekana uko ubukungu bw’isi buhagaze, igihugu ku kindi, umugabane ku wundi.
Ni raporo zitandukana bitewe n’urwego rw’ubukungu rwakorezweho ubushakashatsi.
Ni muri uru rwego uzumva raporo zitwa World Economic Outlook cyangwa Global Financial Stability Report cyangwa Fiscal Monitor cyangwa External Sector Report n’izindi nto zikorwa harebwe ibice by’isi byihariye.
Icyakora hari abaherutse kugaya ubuyobozi bw’iki kigega kuko bwemeye gushyirwaho igitutu n’abategetsi b’u Bushinwa kugira ngo babuhe amanota meza muri raporo zitandukanye kandi butari buyakwiriye.
Ni ikibazo cyari kigiye gutuma umuyobozi w’iki kigega Umunya Bulgaria Kristalina Ivanova Georgieva-Kinova yegura.
Tugarutse ku byerecyeye umwenda iki kigega giha ibihugu binyamuryango, abagikoramo bavuga ko guha umwenda ibihugu biri mu bibazo by’ubukungu hagamijwe kubifasha kuzanzamuka, ari intego yabo idakuka.
Urugero ruherutse kugaragara ni igihe ibihugu byinshi ku isi byari biri mu bibazo bikomeye by’ubukungu mu mwaka wa 2009, iki kigega kirabigoboka.
Birumvikana ko amafaranga ashyirwa muri kiriya kigega aba afite aho yaturutse.
Ibihugu bitanga menshi rero ntibibura gukurikiranira hafi uko akoreshwa hirindwa ko yazaba impfabusa binyuze mu kuyakoresha icyo atagenewe cyangwa kuyanyereza.
Abahanga ba IMF boherereza abakozi bakajya gukurikiranira hafi uko amafaranga y’ikigega cyabo akoreshwa.
Ikibabaje ni uko ahenshi abashyira mu bikorwa ziriya politiki ari abo muri biriya bihugu, bagahembwa mu mafaranga ibikennye biba byagujije hanyuma bikarangira amafaranga hafi ya yose asubiye iwabo.
Icyakora hashize igihe runaka hari ibiganiro birambuye biba hagati y’ubuyobozi bwa IMF n’ubw’ibihugu bihabwa imyenda kugira ngo habeho kumvikana uko yajya yishyurwa ku nyungu itazatuma isanduku y’imari ya Leta zagurijwe isigara yera.
Ikindi ibihugu bikennye bisaba IMF n’ibihugu biyiha amafaranga menshi ni uko abahanga bayo bajya bahugura ab’ibihugu bikennye kugira ngo nabo bagire ubumenyi bwo kwicungira umutungo wabo no kuwubyaza umusaruro.
Mu isanduku y’iki kigega hahoramo miliyari 1000$( ni ukuvuga tiliyari 1$) yo kuguriza ibihugu bibikeneye.
Amasezerano y’i Breton Woods avuga ko Ikigega Mpuzamahanga cy’Imari kigomba kuyoborwa n’Umunyaburayi gusa n’aho Banki Y’Isi ikayoborwa n’Umunyamerika w’ubwenegihugu muzi cyangwa wabonye ubu bwenegihugu mu bundi buryo ariko bwemewe.
Muri macye ngiyo imiterere n’imikorere by’ikigega mpuzamahanga cy’imari, IMF.

robotstxt: allowed

filter: keep


text:
Kunoza imibanire myiza n’umwuka wera ni ikintu cy’ingenzi mu buzima bwa hano ku isi kuko umwuka wera ni umuyobozi akaba n’umujyanama udufasha kunoza uburyo tubana n’Imana bityo bigahindura imyitwarire yacu ndetse n’ubuzima tubamo.
Igihe Yesu yabatizwaga na Yohana Umubatiza, umwuka wera yamujeho afite ishusho y’inuma. Iyo abantu bumvise ibi, rimwe na rimwe bahita bagereranya umwuka wera n’inuma, ariko inuma ni igishushanyo nk’uko Yesu ashushanya umutsima w’ubugingo.
Bibiliya ibivugaho iki?
Umwuka wera aramumanukira afite ishusho y’umubiri usa n’inuma, ijwi rivugira mu ijuru riti: “niwowe mwana wanjye nkunda nkakwishimira” (Luka 3:22)
Umwuka wera nk’umuntu:
Umwuka wera afite ishusho y’umuntu, ni umuntu ariko bitavuze ko ari ikiremwa gifite ubuzima ahubwo bishatse kuvuga ko afite imbaraga ndetse n’umugambi, agira amarangamutima kandi afite ubwenge. iyo tumenye ibi mu mitima yacu bidufasha kubana neza na mwuka wera. Mu by’ukuri umwuka wera ntitubana nawe nk’aho ari inuma,ahubwo tuvugana nawe nkaho ari umuntu.
“Kandi ntimuteze agahinda umwuka wera w’Imana wabashyiriweho kuba kimenyetso kugeza ku munsi wo gucungurwa. Gusharira kose n’uburakari n’umujinya n’intonganya, no gutukana hamwe n’igomwa ryose bibavemo.” (Abefeso 4: 30-31)
Ibi byanditswe byera bivuga ko duteza agahinda umwuka wera, guteza agahinda bisobanura kurushya, kubabaza no kurakaza. Tuzi neza ko umuntu ugira amarangamutima ashobora guterwa agahinda.
Iyo umwuka wera ari muri twe, bigaragarira mu bikorwa byacu no mu magambo tuvuga. Mu gihe umwuka wera ari muri twe ntashobora kudusiga bisobanuye ko yumva icyo tuvuga, tureba n’icyo dukora cyose. Iyo tumwubashye akorera muri twe akatubuza gukora no gutekereza ibyamubabaza no kuvuga ibyamubabaza.
Imibanire myiza n’umwuka wera bihindura imyitwarire mibi y’umuntu agahinduka icyaremwe gishya kuko aba afite umujyanama nyakuri udashobora kumusiga mu byago no mu makuba kuko aba ameze nk’umwuka duhumeka. Dutangira kuganira nawe, dutangira kumarana igihe nawe akatuyobora.
Ikibazo gihari ni uko abantu batabana neza n’umwuka wera. Ibaze nawe kugira incuti idashobora kugusiga, igufasha, ikubyutsa mu gihe uguye, ikuyobora mu kuri, ishaka kukwereka uwo uriwe n’uwo ukwiye kuba we. Ariko ikibazo gihari ni uko abantu bamwe batamenya ko umwuka wera ahari.
Yesu yadusigiye umufasha ukomeye cyane utandukanye n’abana b’abantu iki ni ikintu cy’ingenzi cyane kuko uwo mufasha ntabasha kuduhana mu byago no mu makuba.
Umwuka wera ahebuje byose kuba ingenzi nk’uko Yesu yabivuze:
“Ariko ndababwira ukuri yuko ikizagira icyo kibamarira ari uko ngenda, kuko nintagenda umufasha atazaza aho muri, ariko ningenda nzamuboherereza.” (Yohana 16: 7)
Aha Yesu yashakaga kuvuga ko nagenda aribwo azoherereza abantu be umwuka wera. Yesu yari .Ibi bishatse kuvuga ko Yesu mu gihe yari ari ku isi yabarizwaga ahantu hamwe ariko umwuka wera aboneka mu bantu b’Imana icyarimwe ndetse abera hose icyarimwe.
Iyo twakiriye umwuka wera, akorera muri twe. turi insengero z’umwuka wera, aba muri twe kandi ntajya adusiga. Iki ni igihe cyo kumushimira no kumuha ahantu heza ho gutura mu mitima yacu. “ mbese ntimuzi ko imibiri yanyu ari insengero z’umwuka uwo mwahawe avuye ku Mana? Ntimuri abanyu ngo mwigenge” (1 Abakorinto 6:19)
Source: www.christiantoday.com


text:
Gatsibo: Basuye umuhora w’amateka yo kubohora Igihugu uherereye i Nyagatare
Umuyobozi w’Akarere ka Gatsibo, Gasana Richard, avuga ko gusura ibigize amateka y’urugamba rwo kubohora Igihugu bibubakamo indangagaciro yo kumvira, ubwitange no kwihangana ndetse no gushingira kuri bike bagakora byinshi biganisha umuturage ku iterambere.
Yabitangaje tariki 05 Kanama 2022, nyuma yo gusura umuhora w’amateka yo kubohora Igihugu uherereye ku mupaka wa Kagitumba basoreza i Gikoba ahubatswe indake ya mbere yabagamo uwari Umuyobozi w’Urugamba rwo kubohora Igihugu.
Ni urugendo rwakozwe n’abagize inama njyanama y’Akarere, abayobozi b’amashami mu Karere, abanyamabanga nshingwabikorwa b’imirenge, na bamwe mu bafatanyabikorwa mu iterambere ry’Akarere.
Gasana Richard avuga ko gusura ibikorwa bigize aya mateka babyungukiyemo byinshi kuko harimo inyigisho yo kumvira, ubwitange bushingiye kuri bike ingabo za RPA zari zifite icyo gihe ariko zikagera kuri byinshi ndetse n’indi ndangagaciro yo kwihangana.
Ati “Kugira bike tukabikoresha byinshi ni inyigisho tubona mu kazi kacu ka buri munsi ndetse ubu bwo dufite byinshi dushobora kubikoresha byinshi cyane kugira ngo Abanyarwanda bagere ku iterambere.”
Umunyamabanga Nshingwabikorwa w’Umurenge wa Kageyo, Nayigizente Gilbert, avuga ko gusura umuhora w’amateka y’urugamba rwo kubohora Igihugu byabubatsemo indangagaciro yo gukunda Igihugu no kurushaho guteza imbere abaturage.
Agira ati “Iterambere ry’Umuturage ririmo gukunda Igihugu no kwiyemeza ko gitera imbere ni cyo kintu cyashingirwaho kugira ngo Igihugu kirusheho gutera imbere.”
Igice cya mbere cy’umuhora w’amateka yo kubohora Igihugu ahera i Kagitumba ku mupaka ahatangirijwe urugamba, umusozi wa Nyabweshongezi aho General Gisa Fred Rwigema wari umuyobozi w’urugamba yarasiwe ndetse na Gikoba ahubatswe indake ya mbere yabagamo uwari Umugaba mukuru w’Ingabo za RPA akaba ari na bwo butaka bwa mbere bwafashwe.


text:
Buretse umuntu n’inyamaswa, ibindi binyabuzima bigize isi ni ibimera bikubiyemo imbuto, imboga, ibinyampeke ndetse n’ibindi byinshi.
Imbuto ni ingenzi mu buzima bwa muntu cyane cyane mu mibereho ye ya buri munsi. Tubyuka dukwira imihanda yose tujya gushaka ibidutunga ariko icya mbere umuntu agomba kwitaho ni ubuzima.
Ariyo mpamvu ngushishikariza ko mu mafaranga ukorera wajya ufatamo macye ukagura imbuto ukubaka umubiri ugufasha kubona ayo mafaranga kuko utari mu mubiri cyangwa utameze neza ntiwayabona.
Inkuru wasoma: Ni iki inyamaswa zirusha abantu?
Ese ko twabonye udushya tugiye dutandukanye ku nyamaswa, imbuto zo hari utuntu tudasanzwe zaba zifite? Yego, imbuto nazo zigira utuntu twihariye kuri zo. Tumwe muri two ni utu:
#5 Igiti cyera imbuto zitandukanye.
Ibi ni nko gutera ibuye rimwe rikica inyoni ebyiri. Mu gihugu cya Australia hari abantu bakora ibiti bishobora kwera imbuto z’ubwoko butandukanye.
Indi nkuru: Utuntu n’utundi utigeze wumva ahandi.
Aba bantu bifashisha uburyo bwa grafting bagafata ibiti biri mu muryango umwe bakabikoramo igiti cyera ubwoko butandukanye bw’imbuto; Urugero: Bagira igiti gishobora kwera indimu, mandarine, ironji, n’ibindi biri mu bwoko bumwe. – Isooko
#4 Igiti cy’inanasi cyera gite?
Inanasi ni imbuto ziryoha cyane (ibyo ni urucabana) ni ibintu tutashidikanyaho, gusa zigira umwihariko mu kwera kwazi n’ubwo usa n’udashimishije.
Indi nkuru: Ubumenyi wakiyungura mu 2021.
Niba utari ubizi, igiti cy’inanasi cyera incuro imwe kandi kikera inanasi imwe gusa kigahita gisaza, gusa amakuru meza ni uko mbere yo gusaza gisiga abana kugira ngo nabo bazere. – Isooko
#3 Pome ntayihari 25%
Pome (Apple) ni urubuto rudakunze kuribwa n’abantu benshi, nkeka impamvu ari ubucye bwarwo ku isoko binatuma ruhenda, gusa hari na bamwe bumva nta cyanga.
Indi nkuru wasoma: Utuntu dutangaje ku ikoranabuhanga
Niba urya pome ndakeka ubanza kuyoza (isuku ni ingenzi), burya Pome ntijya yibira mu mazi, ikibitera ni uko mu biyigize harimo n’umwuka. Kandi ukaba ugize makumyabiri na gatanu ku ijana (25%). – Isooko
#2 Igihaza nti kibarizwa mu mboga
Reka nkubaze, bitewe n’uburyo utunganyamo igihaza (kugiteka) ntushobora kuba ukeka ko ari uruboga? Ubushakashatsi bugaragaza ko burya igihaza ari urubuto aho kuba uruboga cyangwa se ikindikindi.
Inkuru wasoma: Uko waruhuka wifashishije Google.
Icyakora n’ubwo ibihaza bibarirwa mu mbuto, ibibabi byabyo byitwa “ibisusa” byo bibarirwa mu mboga. Bisobanuye ko igihingwa kimwe wagikuraho imboga n’imbuto. – Isooko
#1 Ubwoko bwa Pome
Pome zibamo ubwoko nk’uko n’ibihingwa bisanzwe biba bimeze ariko burya yo ifite agashya kihariye ku bwoko bwazo utasanga ku bindi bihingwa. Kameze gatya:
Buri munsi ugiye uruma ku bwoko bumwe bwa Pome, byagufata imyaka irenga makumyabiri (20) kugira ngo ube urangije kuzumva zose. Burya Pome ibamo ubwoko burenga 7,500. Niba ushaka guhinyuza kora imibare ufate iminsi 7,500 uyihindure mu myaka. – Isooko
Nkomeza kukwibutsa ko imbuto ari ingenzi mu buzima bwawe ndetse n’umuryango wawe cyane cyane ku bana, kuko zibarinda ibibazo by’imirire mibi no kugwingira.
Niba ukunda inyandiko za Menya, ushobora kujya ubona inyandiko nshya ku buryo bukoroheye wifashishije form iri munsi.


text:
Yararambagijwe umunsi w’ubukwe ugeze arabengwa atahira kuba yararambagijwe gusa: umukwe ati: “sinashyingiranwa n’umugeni w’umutindi”
nshuti mukundwa wandikiwe iyinkuru ngo ikubere imfashanyigisho, Umukwe yarambagije umugeni nuko umugeni yitwara uko yishakiye yibwira ati narasabwe rwose ntiyetegura ubwo bukwe ngo ashake ikanzu yera, igihe kugeze ngo ashyingirwe, umukwe aramugenzura asanga ni umutindi, utarigeze yirimbisha, asanga uko yamukunze…
242 total views, 2 views today
MENYA NIBI (igice cya mbere) : Yari umutunzi, ashaka kugerayo ariko ntiyari azi inzira!
Mu myaka yashije nigeze gutekereza ku bantu ba batunzi (abakire), muri icyo gihe rero nibwiragako abatunzi batajya bagira icyo bakena cyangwa ngo bagire icyo bifuza cyane ko nabonaga babayeho mu buzima bwiza. Hashize igihe naje kwegera umubyeyi ukuze, mubaza iby’icyo…
200 total views, 2 views today


text:
Rwamagana: Abasore n’inkumi bagera kuri 608 basoje urugerero bagiye guhindura bagenzi babo bafite imyumvire itariyo
Abasoje urugerero bo mu Murenge wa Rubona mu Karere ka Rwamagana, biyemeje kuzigisha bagenzi babo kugira indangagaciro na kirazira, gukunda igihugu, gukorera ku ntego, kwirinda ibishuko bakabera abandi urugero bakora ibikorwa byo guteza imbere igihugu.
N’Intore z’urugerero rw’Inkomezabigwi, icyiciro cya 9,2022. Byukusenge Jean de Dieu aravuga ko nubwo basoje ariko kwigisha agiye kubikomeza yigisha abantu bafite imyumvire ipfuye kuyireka, ashishikariza urundi rubyiruko kwirinda inda zitateguwe, kwitabira ibikorwa bijyanye n’iterambere ry’igihugu no kuba bakwitangira igihugu.
Umurerwa Mireille avuga ko agiye gukorera ku ntego mu buryo nuzaza atari muri gahunda y’intego yihaye atazamwumva, bityo bikamufasha kwirinda abantu bamushuka agakorana n’abantu bamugirira akamaro kuri iyo ntego yihaye.
Ati, nungukiye byinshi hano kuruta utarahageze none nanjye hari icyo ngiye gukora. Abafite imyumvire itari myiza ngiye kubaganiriza kugirango bamenye agaciro bafite ku gihugu cyabo no kucyubaka.
Uwizeyimana Emeline avuga ko mu masomo bakuyemo byumwihariko nk’abakobwa bize ko bagomba kwirinda ibishuko byabashora mu ngeso mbi z’ubusambanyi.
Ati ‘’niteguye guhindura aho ntuye, mfasha imiryango ihora mu makimbirane kugirango ababyeyi bahinduke, kuko iwanyu ntibaba bahora mu makimbirane ngo umwana abashe kwiga nkuko bigomba’’.
Umuyobozi w’Akarere ka Rwamagana Mbonyumuvunyi Radjab yavuze ko ibikorwa by’iterambere intore ziri kurugerero zakoze ari byinshi bihuriweho n’abaturage, ariko ko igikomeye cyane ari indangagaciro na kirazira ndetse no gukunda igihugu bigiye mu itorero.
Ati ‘’ibyo bikorwa byose iyo hatiyongereyeho gukunda igihugu n’indangagaciro na kirazira biba bashobora gusenyuka, igikomeye ni ukubyubaka no kubirinda, kuko umubare munini w’urubyiruko nirwo tubona mu bikorwa by’urukozasoni ari ukunywa ibiyobyabwenge, ugutwita inda zitateguwe, ubujura, tukaba twiteze ko bazabera abandi urugero kandi bakazadufasha no kubigisha indangagaciro na kirazira nkuko nabo babitojwe’’.
Uru rubyiruko rwahawe amasomo, rukora n’ibikorwa birimo kubaka amazu kubadafite ubushobozi bwo kwiyubakira, kuvugurura amazu, gucukura ubwiherero, gucukura ibimoteri no gucukura imirwanyasuri.


text:
Ku wa 6 w’icya 7 Gisanzwe, A (25/02/2017)
Amasomo: Sir 17, 1-13; Zab 102, 13-18; Mk 10, 13-16.
Uwo ni Yezu uduha ikigereranyo cy’abinjira mu Ngoma y’ijuru. Abana muri rusange ni beza. Bagira umutima woroheje kandi wizera abakuru uhereye ku babyeyi babo. Hari umuntu watekereje maze yemeza ko umuntu avuka ari mwiza muri kamere ye nyamara abandi (sosiyete) akaba ari bo bamugira mubi. Hari n’uwemeje ko umuntu muri kamere ye ari mubi ko agirwa na Sosiyete imusiga ubwiza. Uko biri kose, umwana wese avuka yitegereza ababyeyi be n’abandi bose bamukuriye. Umwana wese abangukirwa no kwigana. Yigana ababyeyi be n’abavandimwe amenya mbere y’abandi. Iyo ageze mu gihe cyo kwiga na bwo, yitegereza urungano n’urubyiruko rumukuriye. Aho ni ho avana umugisha cyangwa akavangirwa. Iyo ababyeyi n’abavandimwe ari beza, akurana imico myiza. Iyo n’umuco uri mu gihugu uboneye, uburere bwo mu rugo bwunganirwa n’ibyo yungukira mu mashuri no mu gasozi. Umwana wavukiye mu rugo rwuzuye imigogoro, agorwa no gutora imico myiza hakiri kare. Mu bihe isi arimo isa n’iyadukanye imico mibi, uwo mwana na we akura akora nabi! Icyo dusaba ni uko abantu barushaho kwisubiraho, guca akenge no kumenya akatsi n’ururo kugira ngo bajye basigira ababo umurage mwiza.
Ahari isoko y’umuco mwiza ni kwa Yezu Kirisitu. Ababyeyi bimitse uwo mucunguzi mu mitima yabo, baha umusingi w’umunezero abana babo. Abakira umugisha Yezu atanga, bafasha abana babo kuwakira. Abo babyeyi bahawe umugisha iyo ari benshi mu nzego zose, batora amategeko atuma imibereho y’abantu irushaho kunyura Imana Data Ushoborabyose. Amatwara anyuze Umuremyi ni yo atuma turemya mu nzira y’ukuri, ibyishimo n’amahoro tugana ihirwe rihoraho.
Ese mubona muri iki gihe abana benshi bakira umugisha w’Imana Data Ushobora byose? Hari abawakira ariko ni bake cyane. Hari abavukira mu ngo zirimo ingamba zigana icyiza ariko bagera mu mashuri bakamera nk’ihene nziza irerewe ku mbi! Na none kandi mu gihe turimo, hari amategeko yitaruye Uwaturemye agafasha aborama koroma! Tubigire dute? Ni ibyo se umuntu yaremewe? Ni ibyo se Mwene Siraki yatunyuriyemo?
Dore inshingano dufite ni iyi: Duharanire kwakira umugisha kandi dufashe abana bacu kwegera uwiteguye kubaramburiraho ibiganza. Biragoye cyane, ni yo mpamvu ibihe turimo ari ibyo kurwana inkundura twifashishije intwaro twahawe z’urumuri. Nta guhebera urwaje! Ni ukurangamira uwo Yezu maze icyo atubwiye akaba ari cyo twihatira gukora kabone n’aho amategeko muri Sosiyete yaba atwara ibintu intambike!
Yezu Kirisitu, nadutabare. Umubyeyi Bikira Mariya adufatiye iry’i Buryo. Abatagatifu duhimbaza, Romewo, Ludoviko Verisiliya na Kalisiti bahowe Imana, Alidetrudisi, Toribiyo Romo, Sezarewo, Nesitori, Sebasitiyani n’Umuhire Siriyako Mariya Sanca, badusabire kuri Data Ushoborabyose.
Padiri Cyprien Bizimana


text:
Ku wa mbere w’icya cyenda gisanzwe, B, 04/06/2018
“Nimwegere Nyagasani, ibuye nyabuzima ryajugunywe n’abantu, nyamara ari indobanure, kandi rifite agaciro gakomeye mu maso y’Imana”
AMASOMO: 2Pet 1,1-7; Zab 91 (90), 1-2,14-15ab, 15c-16; Mk12, 1-12
Bavandimwe muri Kristu, nimugire ineza n’amahoro bituruka ku Mana Data na Mwana na Roho Mutagatifu!
Ijambo ry’Imana tuzirikana muri liturujiya ya none riradusaba kwikebuka no kongera kureba uko duhagaze mu butumwa Nyagasani yaduhaye, kugira ngo dufate icyemezo cyo kwisubiraho inzira zikigendwa aho kwinangira no gukomeza kongera ibicumuro ku bindi.
Nyagasani Yezu mu Ivanjili ya none arabwira abigishamategeko n’abakuru b’umuryango umugani urimo ubutumwa bukomeye cyane kandi buteye ubwoba ku muntu ugifite umutinama muzima.
Iyi mvugo ishushanya Nyagasani akoresha ni imvugo yari imenyerewe mu bayahudi kandi yari iboneye mu buryo bwo gutanga ubutumwa bwigisha buhereye mu guhwitura umutimanama.
Mu gitabo cya kabiri cya Samweli umutwe wa 12, nyuma y’uko umwami Dawidi yaramaze kwicisha Uriya umugabo wa Betsabe, umuhanuzi Natani yamutumweho na we amubwira mu buryo bw’umugani iby’urupfu rw’iyo nzirakarengane maze Dawudi mu gushishoza guke yihutira kuvuga ngo uwakoze ibyo nta kindi akwiye uretse urupfu, nyuma umuhanuzi amubwira ko ari we.
Mu mugani tumaze kumva ntabwo Nyagasani ategereza ngo aba bigishamategeko n’abakuru b’umuryango babe ari bo bavuga igihano gikwiye aba bahinzi b’abagome bishe abakozi bose yabatumyeho kugeza n’aho bishe umwana we yakundaga.
Nyagasani ati: “mbese mubona nyir’imizabibu azakora iki? Azaza arimbure abo bahinzi, maze imizabibu ye ayishinge abandi.” Ntibyabagoye kumva ko ari bo avuga.
Bavandimwe muri Kristu, koko inzira z’Imana ni inshoberamuntu! Umuryango Nyagasani yihitiyemo ubwe ni wo wamukoreye biriya byose. Mu bihe bitandukanye Nyagasani yawutumyeho abahanuzi, bica benshi muri bo, batera umugongo ubutumwa bwari bubagenewe. Abari bararagijwe uwo muryango ngo bawuyobore ku Mana (abigishamategeko n’abakuru b’umuryango), buwubera kenshi impamvu yo korama bawushora mu gusenga ibigirwamana byawukururiye ingaruka zitagira ingano.
Igihe yagennye kigeze Nyagasani yawoherereje Umwana we akunda kugira ngo uwurokore ku bucakara bw’icyaha n’urupfu. Aza agira neza aho anyuze hose, akiza indwara, azura abapfuye, atangariza imbohe ko zibohowe, aha impumyi kongera kubona, … nyamara na we ntibamurebeye izuba. Bamwishe urw’abagome bamubambye ku musaraba.
Padiri Oswald Sibomana


text:
Nitwa Iyakabumbye Stefano nabaye ipfumbyi maze ukwezi kumwe mvutse, icyo gihe nibwo Mama yapfuye apfana na bakuru banjye batatu, nyuma gato Papa nawe yaje gupfa nyogokuru yagize icyifuzo kitari cyiza kuko atari akijijwe aravuga ati: “Uru
ruhinja rw’ ukwezi kumwe ntiruzakura turuhambane na nyina ariko Imana
ntiyabikunze kuko yari izi ko nzayikorera”.
Hari muka Data wacu we yaravuze ati: “Turere uru ruhinja”. Yandeze igihe gito kuko
atumvikanaga na nyogokuru. Iyo yazaga kwa Nyogokuru yaramubwiraga ngo niba uje
uhetse rwa ruhinja ntungerere mu nzu. Yaje kunanirwa rimwe ashaka kuntera icyuma
ariko Imana ntiyabikunda kuko yagize ubwoba. Nyuma yatangiye kujya andyamisha
ku kirago gishaje nta kenda kariho.
Byatumye ndwara ibisebe ku mubiri n’ubu ndabifite. Nyogokuru ubyara Mama
yaje kunjyana arandera yahura n’abafite inka akansabira amata, yahura n’ababyeyi
ati: “Mumunyonkereze”. Ku bw’iyo mpamvu sinzi ababyeyi nonse uko bangana, naje
gukura ngira imyaka 6 ntangira kumva ijwi ry’ Imana rimpamagara.
Inzara yarandiye kuko Marume yanyicishije inzara ngatungwa n’inkondo z’ibijumba. Naryaga umushogoro mubisi nagejeje mu myaka 10 meze nabi cyane ku bw’ibyo bibazo ariko se w’ impfubyi yarandebaga. Nageze mu myaka 11 narakokotse narashize.
Naje kuba kwa nyogokuru ubyara Mama rimwe baje kunyica ba marumwe mpungira mu baturage barampisha. Aho nabaye umugabo yari afite abagore 3 bose ngomba
kubakorera, bakanyicisha inzara natungwa n’ igihe nagiye guhingira umuntu tugasangira saa sita nize kuboha ibirago nkabyisasira nkabyiyorosa. Ijwi ry’ Imana
ryangezeho rimbwira ko izangirira neza nkazaba umugabo.
Nyuma naje kwiga gusoma, hari umuvugabutumwa watwigishaga gusoma no kwandika akatwigisha n’ ijambo ry’ Imana. Yatwigishije imyaka 3 mu rusengero ayo niyo mashuri yanjye kuko n’uwatwigisha nawe nta mashuri yari afite.
Ngeze mu myaka 8 naramubajije niba tuzahora twiga nta bihekane atwigisha ahita ampa ingwa ngo mwereke ibyo twakwiga nahise nandika umukororombya sinzi aho byavuye kuko ntari narigeze niga ibihekane. Kuva uwo munsi menya gusoma no kwandika nyuma maze gukura narabatijwe.
Mu mwaka w’ 1975 nagiye mu iyerekwa mbona ndi kuririmba indirimbo y’ Igiswahiri
mva mu iyerekwa naje gusura mubyara wanjye yari afite Radio nyifungura nshaka
kumva amakuru mu Kinyarwanda ndimo nshaka aho u Rwanda ruri nagiye kuri Radio
ivuga Igiswahiri icyantangaje ibyo bavuze narabyumvise.
Rimwe nari ndiho nganiriza abakristo 4 ari nijoro ngeze hagati numva Umwuka umbanye muke ijwi rirabura ngira iyerekwa mbona muri ya nzu turimo hajemo umucyo mbona umuzungu ansaba kumukurikira ngenda nsenga isengesho rya Data wa twese. Twageze ahantu hari urusengero rw’amatafari ahiye, twinjira mu rusengero dusanga hariyo abantu benshi wa muzungu abwira iryo teraniro ngo uyu muntu ntabwo yize ariko arabigisha mu Gifaransa mpabwa imbaraga ntangira kubigisha mu Gifaransa mbona mpawe Bibliya y’ Igifaransa. Navuye mu iyerakwa ntangira kuvuga Igifaransa kuva uwo munsi kugeza ubu nyuma naje kwigishwa Icyongereza mu nzozi kuva ubwo ntangira kuvuga Icyongereza kugeza ubu nigishijwe Iringara gutyo nyine.
Nabwira mwe musoma ibi ko mu Mana bishoboka. Ubu numva indimi nyinshi cyane harimo Igisuedois, Ikidage, Ikigiriki. Nabwira abanyempano ko kugira ubwibone ari bibi
ariko iyo wicisha bugufi Imana ikongerera iyo nza kugira ubwibone igihe navuga
Igiswahiri, Igifaransa n’ Icyongereza ntibyari kuza.
Imana ishoborara byose ntacyo itabasha gukora twizere gusa.
Ubwanditsi


text:
K banner nigishushanyo mbonera hamwe na trapeze ishusho.Umuntu nawe yita ibendera rya Razor, Niba ushaka banneri kugirango uhagarare mubucuruzi cyangwa ibirori byo mumuhanda ubwoko ubwo aribwo bwose, gerageza banneri yacu!Byakozwe mubikoresho bya karubone birashobora kukwemerera igihe kirekire ukoresheje igihe.
(1) Ibendera ryihariye ryihariye nubuso bunini bushushanyije
(2) Biroroshye gushiraho no gufata
(3) Buri seti izana igikapu cyo gutwara.Biroroshye kandi byoroshye.
(4) Urwego runini rwibanze rushobora gukoreshwa muburyo butandukanye
Ubwiza Bwambere, Umutekano Wishingiwe


text:
Dukorere Umwami wacu Yesu Kristo
Ubutumwa bwa 06.09.2014
Yesu aratubwira ngo umwizera azakora ibikorwa nawe yakoze.
Amaze kuzuka abwira abigishwa be ko yahawe ububasha bwose mu isi no mu ijuru arabatuma ngo bagende bahindure abantu bo mu mahanga yose abigishwa, babatize mu Izina rya Data wa twese n´ Umwana n Umwuka Wera
Kandi babigishe kwitondera ibyo yababwiye byose kandi ngo azaba ari kumwe nabo iminsi yose kugeza ku mperuka yisi. Matayo 28 :18-20
Yesu arahari ni muzima ibitangaza birakoreka n´ uyu munsi ku bamwizera:abarwaye barakira ,impumyi zirahumuka,ibimuga bigakira kuko Yesu ari kumwe natwe.uyu munsi isi ifite inyigisho nyinshi zitandukanye ariko icyo isi ikeneye cyane ni ukubona abafite Yesu muzima. Dusabe Imana ngo tuyikorere mu kuri no mu mwuka ntibibe akamenyero.
Intumwa za Yesu zabanye nawe arazigisha zihinduka abigishwa be,abasezeranya kubaha Mpwemu w,Imana)ngo abafashe mu kwamamaza Yesu bagenda bigisha ibyo yabigishije, abantu bakabona ko bari kumwe nawe
Kugirango ube umwigishwa wa Yesu ugomba kwiyanga,ukikorera umusaraba wawe buri munsi ukamukurikira.
Mu gukurikira Yesu twigishwa n,ubuzima yabayemo hano mu isi kuko aratubwira ngo Niwe Nzira Ukuri n;Ubugingo. Tumubona ajya ku musozi akarara asenga Imana ,natwe tumukurikire tujye ku musozi dusenge.
Tubona aho yageragejwe na satani ariko Yesu akanesha,natwe bitwereka ko adushoboza kunesha ibitugerageza iyo tumukurikiye tumwizeye.
Atwigisha ubuzima tugomba kubaho nyuma yo kuvuka ubwa kabiri ko turi kumwe nawe ku ruhande rw,abanesheje kuko uri mur itwe asumba uri mu isi.
Natwe turi abigishwa be arashaka ngo tugende twigishe abataramumenya nabo bamumenye bakizwe.ntago dushobora kuba abigishwa gusa ahubwo ashaka ngo tujye hanze twigishe ibyo yatwigishije tube abahamya ba Kristo.Iyo umaze gusa na Kristo uba umukristo.
Dukurikire Yesu by,Ukuri ngo aduhindure abarobyi b,abantu,dukorere Imana .
Mu gukorera Imana tugomba guca bugufi,tukemera kumukurikira mubyo yaciyemo ngo atwigishe adushoboze natwe kunesha.
Tumukurikire by,Ukuri kuko iyo utamukurikiye by,Ukuri uba indya ya satani kuko utarinzwe. Amen.


text:
Ubutumwa bwa taliki ya 24.04.2021
Tugire kwihanganire ibitugerageza dukurikije icyitegerezo cya Kristo
Ijambo ry´Imana duherutse kumva Imana yacu yongeye kudutera integer itwibutsa ububasha bwayo. Twabwiwe ko imvugo y´Imana idahinduka. Uko yabwiye Aburahamu niko yabwiye Isaka na Yakobo. Uyu munsi niko itubwira. Amasezerano yasezaranije Aburahamu yarashikije.
Itanguriro 26:28 Bongeye kugarukira Isaka kuko Imana yari kumwe nawe niyo mpamvu yerekanye urukunda.
Itanguriro 28:22 Yakobo amaze kubonekerwa n´Imana hari icyo yasezaranyije Imana yuko kubyo azajya ahabwa byose, atazabura kutanga kimwe ku cumi. Ibi byatumye Imana ibana nawe ndetse n´Imana haricyo yashingiyeho ngo imuhezagire.
Twe kenshi dukunda imigisha ariko ntidukunde gukora nkuko Imana igomba.
Abaheburayo 12:3-4
Yesu yatubereye ikitegererezo cyiza ntubwo atari afite icyaha nakimwe yagize kwihangana. Dusabwa kwisuzuma twebwe ubwacu tugahitamwo kwiyambura.
Abaheburayo 12:14-16
Natwe iyo tutafashe neza agakiza twahawe iby´Imana iby´Imana tukabisuzugura tukivugira ibyo dushatse, tukumviriza ibyo dushatse kenshi umugisha w´ukuri turawusha!
Abafeso 2:10
Twakijijwe ku bw´ubuntu bw´Imana. Hari aho Imana yadukuye ndetse hari icyo itutegerejeho (kuyigenderamwo ni ngombwa atari agakiza ka hano mw´ishengero aho duhurira twese.)
Twisuzume ingene ingeso zacu zimeze! Imyitwarire yacu ya buri munsi? Ese ndakijijwe mu rugo rwanjye mu bana banjye mw´ishuri. Ese intahe yagushingirwa n´Imana ibona ibyikinze n´igihe. Ijisho ry´Imana ribona byose dukora bavandimwe! Ugutwi kwe kurumviriza iyo kuvuge ndetse yo kuo ari Imana ntacyo twayinyegeza (Zab 139).
Isuzume nanjye nisume ndacyakora uko umutima wanjye wishakira.
1 Tim 4:8
(Twitoze kwubaha Imana nibwo tuzabaho neza)
Vs. 12 Ikitegererezo mu byo tuvuga, ingeso, urukundo, kwizera, umutima uboneye!
Imigani 4:23 Turinde imitima yacu.
Luke 22:32 & John 17:15
Yesu yadusabiye kuba mu kuri! Twezwe mu kuri. Iyo hari ugukora Ijambo ry´Imana icyo rudusaba habaho kwezwe, ubwiza bw´Imana burabagira. Isi ikeneye kubona ubwiza bw´Imana buturimwo ngo nabo bahindukire bizere.
N´iki gishobora gukorwa kugirango tugume mu gakiza ibihe byose?
Luke 14:26-33 & Matayo 10:34-39
Hari ikiguzi tugomba gutanga nkuko Yesu nawe yasize ubwiza bwose ngo atwitangire ku musaraba. Yesu atubwira kwita ku by´ubugingo kurusha kwita ku bizashira. (Waba uri ku kazi iyumvire ingene ushobora kuba ikitegererezo cyiza wame ibyamwa byiza.
Ibyakozwe n´Intumwa 6:8
Tugire kuzuzwa Ubuntu bw´Imana n´imbaraga, ubwenge bwa Mpwemu Year nibwo bugomba kutuvugusha!
Ibyakozwe n´Intumwa 7:51-60
Igihe yari yahuye n´ikigeragezo ntabwo yari yagize kubabara muri we.
Kutagomba ijosi ntabwo ari ibyakakanya! Nivyahozeho
Abashikamye mu Mana bakayivugira bakayikorera bafite umutima ukeye bafite guheba ubugingo bwabo barahari ngo bitiwigishe! Mureke natwe twigire ku byitegerezo byiza.
Niba Sitefano yarabishoboye Iyo Mana yamushoboje natwe iradushoboza Pawulo yari yaramaramaje. Imana ntabwo yibutse ibyo yakoze mbere ataramenya ukuri akiri umunyedini.
Ezekiel 33:12 Twirinde gusubira inyuma.
Abafilipi 3:7 Ibyo byose amaso yacu atwereka bitatugeza ku bugingo tubyikumkumure ni igihombo.
Vs 11 Ntabwo agakiza tukamenyera ahubwo dukizwa umunsi ku munsi.
Kuva 32:32 Umutima Mose yari afite wari uwo gukunda ubwoko bw´Imana kugezaho aho abwitangira!
Kubara 12
Imana irumva ibyo imitima yacu yibwira ndetse ibihe byose. Ubugwaneza bwo Mose bwatuma anezerwa ko abantu bazuzwa Umwuka w´Imana.
Daniel 5:11
Hari ibyitegerero byiza nka, Daniyeli wari ufite umucyo, kwitegereza n´ubwenge bahejeje neza. Abandi nka Belushazari, Herode n´abandi bagize kutumvira baheza nabi. Imana idutabare.


text:
Parution: Monday 8 September 2014, 22:28
Par:Jean de Dieu Musemakweli
Habaho ibemenyetso 3 byerekana aho amajyambere abereye ikiremwamuntu (Indices du développement humain) ageze mu gihugu cyangwa mu karere aka n’aka :
1. Imyaka abantu bamara muri rusange mbere yo gupfa (espérance de vie à la naissance),
2.Ubumenyi (niveau d’éducation)
3.N”imibereho (niveau de vie).
Urebye rero imigendekere y’ibyo bimenyetso mu Rwanda, uherako ubona ko Abakoloni bakomye imbarutso y’amajyambere mu Rwanda. Abazungu baduka mu Rwanda mu nyuma y’umwaka w’1850, ubuzima bw’umunyarwandakazi bwamaraga muri rusange imyaka 40, naho ubw’umunyarwanda bukamara 37. Nk’uko turi bubibone mu kanya, byaterwaga n’impamvu nyinshi, iy’ingenzi ikaba ari uko ubuvuzi bw’indwara z’abana ndetse n’iz’abantu bakuru bwari butaratera imbere. None se kubona na Yuhi Musinga (1896-1931) ubwe n’ubwo yari umwami yari afite igisebe kidakira ku kuguru !
Ku birebana n’ubumenyi, amashuri uko tuyazi ubu n’ubumenyi bwose atanga ntayabagaho . Yego hari amatorero, hakaba n’abantu bafataga mu mutwe ingengabitekerezo n’ibisigo by’ibwami, ariko Abanyarwanda ntibari bazi gusoma no kwandika. Ku birebana no kubara, barageragezaga ariko nanone iyo mibare yabo ntibabe bayandika. Barihanganaga bakabara kugeza ku gihumbi ; ariko guhera ku bihumbi 10 bagatangira kugenekereza.
Dore uko imibare yabo itanditse yitwaga :
1 = limwe,
10 = icumi,
100 = ijana,
1 000 = igihumbi,
10 000 = agakwavu,
100 000 = urukwavu,
1 000 000 = agahumbagiza ,
10 000 000 = agapyisi,
100 000 000 = impyisi ,
1 000 000 000 = Igihumbagiza,
10 000 000 000 = akazovu,
100 000 000 000 = inzovu.
(Byanditswe na Bonaventure K Mureme, Dénombrement et adjectifs numéraux cardinaux rwandais, in www.sciencespolitiquesrwandaises.fr, le 27 février 2014, consulté le 04 septembre 2014).
Imibereho myiza irangwa n’ibintu 4 by’ingenzi n’ibindi byinshi by’ingirakamaro. Iby’ingenzi ni : kurya neza, gutura heza, kwambara neza, kwivuza. Ibindi by’ingirakamaro ni : ukuzigama (épargne), ubushobozi bwo kurihira abana amashuri, itumanaho (kubasha kugera aho wifuza kujya bitakugoye cyangwa ukoherezayo ubutumwa ku buryo bwihuse).
A. Kurya neza. Mu Rwanda rwa mbere w’umwaduko w’Abazungu hahoraga inzara n’amapfa kubera impamvu 3 z’ingenzi :
a) kutagira ikoranabuhanga mu buhinzi, mu bworozi ndetse no mu guteka ;
b) Intambara z’urudaca z’abami b’Abanyiginya ;
c) Ingoma mbi ya gihake. (Ubutaha, mbere yo gukomeza aya “mateka y’amajyambere y’u Rwanda n’ababigizemo uruhare”, tuzabagezaho inyandiko yerekerana isano yari hagati y’ingoma mbi ya gihake n’inzara n’amapfa byahoraga mu Rwanda).
B. Gutura heza. Ntabwo cyari igitangaza kumva ngo impyisi ijyanye umuntu imuvanye iwe cyangwa iwabo mu nzu. Ni uko izo nzu zabaga ari “nyakatsi”, zubakishije ibyatsi kuva hasi kugera hejuru kabone n’iz’umwami cyangwa iz’abatware n’ibindi byegera bye. Inzu z’ibiti bashyiraho imbariro, bagahomesha urwondo, bagasakaza ibihunda cyangwa ubwatsi zaje nyuma.
C. Kwambara neza. Imyambaro yabaga ikoze mu mpu, mu bivuvu by’ibiti cyane cyane icy’umuvumu, mu bihunda by’insina cyangwa ibibabi by’ibihingwa bimwe na bimwe bigira ibibabi binini. Byari bikomeye kubona umwambaro utwikiriye umubiri wose. N’iyo umunyarwanda yitwaga ko yambaye, yaba umwana, umusore, inkumi, umugabo cyangwa umugore, igice kinini cy’umubiri we cyabaga kibereye aho, ari umutumbuze. Ushaka kubyibonera asome inyandiko ya Gaspard Musabyimana yitwa L’habillement au Rwanda ancien (Uko bambaraga mu Rwanda rwo hambere) yatangaje le 25 Werurwe 2008 ku rubuga www.musabyimana.be. Mu gutunganya iyo nyandiko, yifashishije igitabo cya Jan-B Cypers cyitwa L’habillement du Rwanda ancien, Musée Royal de l’Afrique Centrale, Tervuren, Belgique, 2004. Amafoto ari muri iyo nyandiko nayo yavuye muri icyo gitabo.
Dore imwe gusa muri iyo myambaro :
1. Uruyonga rwari umwambaro ugizwe n’indodo z’ibivuvu by’igiti cy’umuvumu.
2. Ibihunda by’insina
3.Umwitero wari umwenda ukoze mu ruhu rw’inyamaswa cyangwa mu bivuvu by’umuko. Wafatiraga ku rutugu, ugatwikira ahanini umugongo.
4. Umukenyero wari umwambaro w’abategarugori wakenyererwaga mu mankinya, ugatwikira amaguru.
5. Ishabure yari umwambaro w’abakobwa bakiri bato, ariko n’abagabo barawambaraga. Bawukenyereraga mu mankinya, ukagira incunda zimanuka kugera ku tugombambari.
6. Ikinyita cyari akagutiya kagufi gakozwe mu ruhu rw’inka cyangwa rw’ihene, kandi ukarebye akabona aho umutwe n’umurizo w’iryo tungo wari uherereye. Mu by’ukuri kari ako gukingiriza gusa imbere (igitsina) z’ukambaye. Abakobwa, abasore n’abagabo barakambaraga, ariko umukobwa umaze gushinga urugo ntiyongeraga kukikoza.
D. Ibindi : Umwami, ibikomangoma, abatware n’abagore babo bahekwaga mu ngobyi. Ingendo zose zakorwaga ku maguru. Nta mihanda, nta farasi, nta ndogobe cyangwa ikindikindi. Kubera iyo mpamvu, ubuhahirane hagati y’uturere tutegeranye bwabaga buruhanije. Ubuvuzi bwa Gihanga bwabagaho, ariko bwari bufite aho bugarukira, kandi hatari kure cyane. Ni yo mpamvu muri rusange Abanyarwanda batarambaga.
Nk’uko twabibasezeranije rero, ubutaha tuzabagezaho inyandiko yerekana ko ubuhake ari bwo bwatumaga mu Rwanda hahora amapfa n’inzara, hanyuma tuzakomeze tureba ukuntu Abadage, ari bo babaye Abakoloni bambere b’u Rwanda, bakomye imbarutso y’amajyambere muri icyo gihugu.
Jean de Dieu Musemakweli


text:
Isomo rya 1: Ivugururamategeko 4, 32-40
Muri iyo minsi, Musa abwira imbaga y’Abayisraheli ati «Ngaho baza ibihe byakubanjirije, uhereye ku munsi Imana yaremeyeho abantu ku isi, ubaririze kandi uhereye ku mpera y’isi ukagera ku yindi : Hari ikintu gikomeye nk’iki kigeze kubaho ? Hari uwigeze yumva ibintu nk’ibi ? Hari undi muryango w’abantu wigeze wumva nkawe ijwi ry’Imana rivugira mu muriro rwagati, maze bagakomeza kubaho ? Cyangwa se hari indi mana yigeze igerageza kwikurira ihanga hagati y’irindi ikoresheje ibyago, ibimenyetso n’ibitangaza bikaze ? Ikabigirisha kandi imirwano, n’imbaraga n’umurego by’ukuboko kwayo, n’imidugararo ikanganye nk’uko Uhoraho Imana yanyu yabibagenjereje mu Misiri, mubyibonera n’amaso yanyu ? « Woweho warabyeretswe kugira ngo umenyereho ko Uhoraho ari we Mana, ko nta yindi Mana ibaho uretse we. Yaguhaye kumva ijwi rye riturutse mu ijuru kugira ngo akwigishe; ku isi ahakwerekera umuriro we w’inkongi, maze muri uwo muriro rwagati wumva haturutsemo amagambo ye. Kubera ko yakunze abasokuruza bawe, yitoreye nyuma yabo urubyaro rwabo maze akwikurira ubwe mu Misiri, akoresha imbaraga ze nyinshi kugira ngo yirukane imbere yawe amahanga akuruta ubwinshi kandi akurusha amaboko, maze akwinjize mu gihugu cyabo akiguheho umunani, ari byo bibaye none. Uyu munsi rero ubimenye kandi ujye ubizirikana mu mutima wawe : Uhoraho ni we Mana mu ijuru no ku isi, nta yindi ibaho. Urajye ukurikiza amategeko n’amabwiriza ye nkugejejeho uyu munsi, kugira ngo uzabone ubugira ihirwe wowe n’abana bazagukomokaho, maze uzarambe ingoma ibihumbi mu gihugu Uhoraho Imana yawe aguhaye.»
Zaburi ya 76(77),12-13,14-15,16.21
R/ Nta yindi mana yasumba Imana yacu.
Ndibuka ibikorwa byose by’Uhoraho,
nkiyibutsa ibitangaza byawe bya kera,
nkazirikana ubutwari bwawe,
maze nkagarukira ibigwi byawe.
Mana, mbega uko inzira zawe ziboneye !
Nta yindi mana yindi yagusumba !
Ni wowe wenyme ukora ibintu by’agatangaza,
wagaragarije amahanga yose ububasha bwawe.
Umuryango wawe wagobotowe n’ukuboko kwawe,
ari bo nkomoko ya Yakobo na Yozefu.
Umuryango wawe wawuyoboye nk’ishyo,
ukoresheje ikiganza cya Musa na Aroni.
Ivanjili ya Mutagatifu Matayo 16, 24-28
Muri icyo gihe, Yezu abwira abigishwa be ati « Niba hari ushaka kunkurikira ajye yiyibagirwa ubwe, aheke umusaraba we maze ankurikire ! Kuko uzashaka gukiza ubugingo bwe azabubura ; naho uzahara ubugingo bwe ari jye agirira, azabukiza. Umuntu watunga isi yose ariko akabura ubugingo bwe, byaba bimumariye iki ? Cyangwa se umuntu yagurana iki ubugingo bwe ? Kandi Umwana w’umuntu agomba kuzagaruka mu ikuzo rya Se, ashagawe n’abamalayika, maze ubwo akagororera umuntu wese akurikije imigirire ye. Ndababwira ukuri : mu bari hano harimo abatazapfa batabonye Umwana w’umuntu aje mu ikuzo ry’Ingoma ye.»


text:
Ibisobanuro ku bicuruzwa
Ibicuruzwa bizamura ubwubatsi byatejwe imbere kandi bikozwe nisosiyete yacu bigabanyijemo ibyiciro bibiri: kuzamura ubwubatsi bwa SC hamwe no kuzamura imizigo ya SC.Muri byo, ubwoko bwa SC100N bwo kuzamura inzira imwe yo kuzamura ubwubatsi burashobora guhaza byimazeyo ibikenewe byubatswe mbere.Nibikoresho bibiri-byo guterura ibikoresho byo gutwara vertical ukoresheje inzira ya lift.Nuburyo bwiza bwo gusimbuza ubwoko bwa SS murugo (gukurura ubwoko bwicyuma cyumugozi) kuzamura ubwubatsi.Biryohe.


text:
Umwuka & Ikirere
Ibicuruzwa birambuye
Ibicuruzwa
Ibyiza
Kugenzura neza ubushyuhe, gukwirakwiza ubushyuhe bwiza
Module yo kugenzura ubushyuhe (**** sisitemu) yakozwe na DTS ifite ibyiciro bigera kuri 12 byo kugenzura ubushyuhe, kandi intambwe cyangwa umurongo birashobora gutoranywa ukurikije ibicuruzwa bitandukanye hamwe nuburyo bwo gutunganya uburyo bwo gushyushya ibintu, kugirango bisubirwemo kandi bihamye hagati yicyiciro cya ibicuruzwa ni byiza cyane, ubushyuhe burashobora kugenzurwa muri ± 0.3 ℃.
Nta mpamvu yo gushyushya ibindi bitangazamakuru (nk'amazi ashyushye), igipimo cyo gushyuha kirihuta cyane.
Kugenzura igitutu cyuzuye, gikwiranye nuburyo butandukanye bwo gupakira
Module yo kugenzura umuvuduko (**** sisitemu) yakozwe na DTS idahwema guhindura umuvuduko mubikorwa byose kugirango ihindure umuvuduko wimbere wimbere yibicuruzwa bipfunyika, kuburyo urwego rwo guhindura ibicuruzwa bipfunyika bigabanutse, hatitawe kubikomeye. ibikoresho by'amabati, amabati ya aluminiyumu cyangwa amacupa ya pulasitike, agasanduku ka pulasitike cyangwa ibikoresho byoroshye birashobora guhazwa byoroshye, kandi igitutu gishobora kugenzurwa muri ± 0.05Bar.
Kubahiriza icyemezo cya FDA / USDA
DTS ifite uburambe bwo kugenzura ubushyuhe kandi ni umunyamuryango wa IFTPS muri Amerika.Ifatanya byimazeyo na FDA yemewe nundi muntu wa gatatu ushinzwe kugenzura amashyuza.Ubunararibonye bwabakiriya benshi bo muri Amerika ya ruguru bwatumye DTS imenyera ibisabwa na FDA / USDA hamwe nubuhanga bugezweho bwo kuboneza urubyaro.
Kuzigama ingufu no kurengera ibidukikije
> Imyuka irashyuha mu buryo butaziguye, nta mwuka ukenewe, no gutakaza byibuze amavuta.
> Urusaku ruke, kora ahantu hatuje kandi heza ho gukorera.
Ihame ry'akazi
Shira ibicuruzwa muri retilisation hanyuma ufunge umuryango.Urugi rwa retort rufite umutekano muke gatatu.Mubikorwa byose, umuryango ufunze muburyo bwa mashini.
Uburyo bwo kuboneza urubyaro burahita bukorwa ukurikije resept yinjira muri microse itunganya microse PLC.
Sisitemu ishingiye ku gushyushya mu buryo butaziguye gupakira ibiryo ukoresheje amavuta, nta bindi bitangazamakuru bishyushya (urugero, sisitemu yo gutera imiti ikoreshwa nk'amazi hagati).Kubera ko umufana ukomeye ahatira amavuta muri retort kugirango azenguruke, icyuka ni kimwe.Abafana barashobora kwihutisha ihererekanyabubasha hagati yumuriro nugupakira ibiryo.
Mubikorwa byose, umuvuduko uri imbere muri retort ugenzurwa na porogaramu mugaburira cyangwa gusohora umwuka wacishijwe bugufi unyuze kuri valve yikora kuri retort.Bitewe no kuvangwa no guhumeka hamwe n’umwuka, umuvuduko muri retort ntabwo uterwa nubushyuhe, kandi igitutu gishobora gushyirwaho mubwisanzure ukurikije gupakira ibicuruzwa bitandukanye, bigatuma ibikoresho bikoreshwa cyane (amabati atatu, amabati abiri) , imifuka yoroheje yo gupakira, amacupa yikirahure, gupakira plastike nibindi).
Uburinganire bwikwirakwizwa ryubushyuhe muri retort ni +/- 0.3 ℃, kandi umuvuduko ugenzurwa kuri 0.05Bar.
Ubwoko bw'ipaki
Umwanya wo kurwanya imihindagurikire y'ikirere
Ibikomoka ku mata: amabati;amacupa ya plastike, ibikombe;imifuka yoroheje
Imboga n'imbuto (ibihumyo, imboga, ibishyimbo): amabati;imifuka yoroheje yo gupakira;Tetra Ongera
Inyama, inkoko: amabati;amabati ya aluminium;imifuka yoroheje
Amafi n'ibiryo byo mu nyanja: amabati;amabati ya aluminium;imifuka yoroheje
Ibiryo by'abana: amabati;imifuka yoroheje
Amafunguro yiteguye-kurya: isosi y'isaho;umuceri w'isakoshi;inzira ya plastike;aluminiyumu
Ibiryo by'amatungo: amabati;inzira ya aluminium;icyuma cya plastiki;igikapu cyoroshye;Tetra Ongera


text:
Ubuyobozi bw’Umujyi wa Kigali bwakomoje ku musaruro wa gahunda y’intore mu biruhuko, busaba abana gukunda siporo no kuzita ku masomo nibagera ku ishuri.
Byagarutsweho na Meya w’Umujyi wa Kigali, Rubingisa Pudence, kuri uyu wa Kane tariki 23 Nzeri 2022 mu karere ka Nyarugenge ahazwi nko kuri Maison des Jeunes mu Mujyi wa Kigali, ubwo hasozwaga gahunda y’intore mu biruhuko.
Ni gahunda zaranzwe n’imikino itandukanye irimo kumurika imideri, siporo ngororamubiri, kuvuga amazina y’inka n’izindi mpano zagaragajwe abana bigiye muri izi gahunda z’intore mu biruhuko.
Umujyi wa Kigali utangaza ko abana bitabiriye gahunda z’ibiruhuko bagera ku bihumbi 50.
Rubingisa yavuze ko gahunda y’ibiruhuko mu Mujyi wa Kigali yakorewe kuri santeri 15 n’abatoza batandukanye ariko bakiga ibijyanye n’umuco no gukunda Igihugu kandi ubuyobozi bunababa hafi.
Ahamya ko iyo abana bari mu biruhuko akenshi na kenshi hari ubwo barangara cyangwa bakaba bagwa mu ntoki z’abantu babangiza.
Umuyobozi w’Umujyi wa Kigali yakomoje ku musaruro w’intore mu biruhuko.
Ati: “Umusaruro tuvanyemo ni mwiza kuko turibaza iyo aba bana baza kuba bataregerewe muri aya mezi abiri ngo bahure na bagenzi babo, bakine bidagadure, impano zabo zigaragare, bagire n’ibibafatira umwanya ariko binatange umusaruro, wakwibaza aho bari kuba bari”.
Agaragaza ko nko mu Mujyi haba hari impungenge zuko abana bashobora kujya mu biyobyabwenge cyangwa abana b’abangavu bakaba baterwa inda zitateganijwe.
Umujyi wa Kigali wasabye ababyeyi kujya bashishikariza abana babo kujya bitabira gahunda z’ibiruhuko cyane ko hafashwe ingamba zuko izi gahunda zitazajya ziba mu biruhuko gusa.
Biteganijwe ko buri wa Gatatu nimugoroba abana bazajya bahurira kuri Maison des Jeunes Kimisagara no ku bindi bibuga bitandukanye kugira ngo bajye babikora ku buryo buhoraho.
Rubingisa avuga ko gahunda mu biruhuko zagabanije ubuzererezi ndetse n’abashobora kujya mu bibi bishoboka byaragabanutse. Ati: “Umusaruro ni mwiza ahubwo tuzakomeza kureba ko twashyiramo imbaraga dushyiremo n’abandi”.
Umubyeyi Christine na Karumugabo Jean bafite abana bitabiriye gahunda z’ibiruhuko bahamya ko izi gahunda zafashije abana babobityo ngo zabarinze kuzerera.
Akineza Angel yabwiye Imvaho Nshya ko hari byinshi yigiye muri gahunda z’ibiruhuko kuko ngo yamenye kubyina imbyino za Kinyarwanda.
Yagize ati: “Nkiva ku ishuri nahise nitabira gahunda z’ibiruhuko ku buryo ntabonye umwanya wo gusura mama wacu (umubyeyi uva inda imwe na mama we) i Rwamagana.
Ni byinshi nigiye muri izi gahunda twasoje ariko by’umwihariko ubu nzi kubyina kandi uwadutozaga yambwiye ko mbikomeje navamo umubyinnyi mwiza, ubu niyemeje gukomeza izi gahunda”.
Uyu Akineza ashishikariza bagenzi batitabiriye gahunda z’ibiruhuko kutazacikanwa mu kiruhuko gitaha kuko ngo bahigira byinshi kandi bikabarinda gusamara.
Abanyeshuri bari mu biruhuko mu Mujyi wa Kigali berekanye impano zitandukanye zirimo n’imyitozo ngororamubiri, kugaragaza impambarire y’ibindi bihugu n’ibindi.


text:
Mu mahanga
Abayapani Bugarijwe N’Inkubi Ikomeye
Ikigo cy’u Buyapani gishinzwe iteganyagihe cyasabye abatuye Perefegitura ya Kagoshima kuzinga utwangushye bagahunga inkubi y’umuyaga bise Nanmadol itarahabasanga ikabarimbura.
Ubuyapani ni kimwe mu bihugu bikunze kwibasirwa n’ibiza birimo inkubi n’imitingito ihitana benshi.
Hari n’ibindi bihugu by’ibirwa nabyo bikunze kwibasirwa n’ibyo biza birimo Philippines, Indonesia n’ibindi.
Abatuye kiriya gice bahawe integuza kuri uyu wa Gatandatu taliki 17, Nzeri, 2022 babwirwa ko niba badahunze abenshi muri bo kuri iki Cyumweru taliki 18, nzeri bari buhure n’akaga.
Inkubi yiswe Nanmadol iravugwaho kuza kuba ari iyo ikomeye mu zageze mu Buyapani mu myaka irenga 20 ishize.
Ni umuyaga uza kuba ufite umuvuduko urenga Kilometero 100 mu isaha, ukaza guteza imvura ingana na mililitiro 55 kuri metero kare imwe.
Mu gitondo cyo kuri iki Cyumweru gari ya moshi nyinshi zabujijwe abantu bavanwa aho batuye kugira ngo barindwe akaga.


text:
Umuraperi Gatsinzi Emery uzwi mu muziki nka Riderman afatanyije na Siti True Karigombe bataramiye abasohokeye Bauahaus Club Nyamirambo babasigira ibyishimo bisendereye.
Ni mu gitaramo bakoze mu ijoro ryo ku wa Gatanu rishyira ku wa Gatandatu. Bauhaus Club iherereye i Nyamirambo mu Mujyi wa Kigali iri mu tubari tugezweho; isohokerwamo n’ibyamamare binyuranye n’abandi benshi banyuzwe na serivisi itanga.
Ni kenshi Riderman yifashisha mu mirimbire Siti True
Karigombe. Bamaze kuririmbana mu birori no mu bitaramo bikomeye hose bakurirwa ingofero.
Mu gitaramo bakoreye Bauhaus Club Nyamirambo, Riderman na Siti True Karigombe bishimiwe mu buryo bukomeye. Bahuje imbaraga baririmba nyinshi mu ndirimbo zakunzwe mu buryo bukomeye.
Karigombe muri iki gitaramo yaririmbye indiirmbo 'Never give up', "Urudashoboka", "Sandra" asoreza ku ndirimbo yise "Kigali Party".
Riderman yaririmbye indiirmbo nka "Mambata", 'Hey Baby' yakoranye na Bruce Melodie, "Inyuguti ya R", "Ikinyarwanda" n'izindi zishimiwe bikomeye muri iki gitaramo.
Bauhaus Bar ifite akabyiniro gakomeye kafunguwe ku mugaragaro na Bruce Melodie ku munsi w’abakundana (St Valentin). Bauhaus Bar ifite inzoga z’amako yose, ibyo kurya bitandukanye n’ibindi byinshi.
Iherereye i Nyamirambo ahazwi nka Cosmos iteganye na Station Merez. Ku bindi bisobanuro wahamagara kuri 0788816126.
Karigombe mu gitaramo yafatanyijemo na Riderman
Riderman mu gitaramo yatangiyemo ibyishimo
Riderman yaririmbye yishimirwa bikomeye hashingiwe ku buhanga yagaragaje
Bauhaus Club Nyamirambo iri mu tubari tugezweho mu Mujyi wa Kigali
KANDA HANO UREBE INDIRIMBO "MAMBATA" RIDERMAN YAKORANYE NA SAFI


text:
Inyigisho yo kuwa gatanu w’icyumweru cya 27 gisanzwe B.
Tariki ya 09 Ukwakira 2015
Amasomo : Yoweli 1,13-15 ; 2,1-2 ; Luka 11, 15-26
Bavandimwe, iyi mpanda y’Umuhanuzi Yoweli yahamagariraga umuryango w’Imana kwisubiraho no kwanga icyaha, dukwiye kuyitega yombi kuko itureba by’umwihariko.
Ese kuki muri iki gihe ndetse no mu gihe cyashize iyo abantu bumvise inkuru y’irangira ry’isi bakangarana, bakabura amerekezo bakibuka gusenga? Ni uko tuzi neza ko tudakereye gusanganira Umugeni ari we Yezu Kristu. Ariko kandi ibyo ntawe uzi igihe bizabera. Muvandimwe, dore igihe ngiki, igihe kirageze niwumva iri jambo ufate icyemezo ureke icyaha ukore igishimisha Imana.
Yezu ati: Utari kumwe nanjye aba andwanya, n’utarunda hamwe nanjye aba anyanyagiza. Bavandimwe, mbega ngo abantu turaba impumyi, mbega ubuyobe, mbega uguhitamo kubi benshi bafite bibwira ko bashyikiriye. Mu mahitamo menshi tugira, twihakana abo atuva indimwe, ababyeyi bakihakana abana babo, abana na bo bityo,… benshi barahemuka bagahemukira ko Kristu.
Mbega ubuhumyi; ubonye umuntu akugirire neza ubyite inabi, ubonye Yezu akize abahanzweho na roho mbi bamwe bagire bati arakoresha umutware wa roho mbi, ni we yirukanisha roho mbi? Ibyo nta handi bikomoka ni ku ishyari n’inzangano bituma tureba nabi icyari icyiza tukakita ikibi; ikibi kigahinduka icyiza. Ngayo amacakubiri y’ubwoko bwose, ngizo inzangano zishyira ndetse ku rupfu,…Ingero ni nyinshi mu miryango yacu: Dore kanaka cyangwa nyirakanaka arankiranye, dore abonye akazi kandi atandusha amashuri, dore umwana wabo arize kandi uwanjye aheze aho, n’ibindi n’ibindi bisenya ubuvandimwe dufitanye.
Bavandimwe, tugarukire Kristu, duharanire kurunda hamwe nawe kuko ahandi hose twibwira ko duhunika tutari kumwe na we tuba tunyanyagiza. Tumusabe aturinde ikidutandukanya na We cyose, ibidutandukanya n’abo tuva indimwe cyane cyane ibyo turundarunda twibwira ko ari byo munezero twifuza ko ari byo bizaduha gutekana.
Umubyeyi Bikira Mariya aturinde kandi aduhe gutsinda imitego y’umwanzi, gatanya ushaka kudutanya n’abavandimwe ngo ngaha turaronka.
Nyagasani Yezu nabane namwe iteka!
Padiri Joseph UWITONZE, wa Diyosezi ya Kibungo.


text:
Urwego rw’igihugu rushinzwe ubugenzacyaha (RIB) rwagaragarije intara y’Amajyepfo ibibazo bakiriye, isaba ubuyobozi kumenya ko ibibazo baba bafite uko byakemutse.
Mu biganiro ubuyobozi bw’Intara y’Amajyepfo bwagiranye na RIB yaberetse ishusho y’ibibazo yakiriye.
RIB imaze iminsi ine mu ntara y’Amajyepfo yakira ibibazo by’abaturage ikabiha umurongo w’uko byakemuka muri gahunda yayo ngarukamwaka yise “Ukwezi kwahariwe serivisi za RIB mu baturage”.
Umunyamabanga mukuru wungirije wa RIB, Isabella Kalihangabo yavuze ko ibibazo byakunze kugaragara muri iyi ntara y’Amajyepfo ari ibishingiye ku makimbirane yo mu miryango, ibibazo by’imanza zitarangizwa, ibibazo by’abasaba ubufasha butandukanye n’ibindi.
Yagize ati “Turusheho gukorera hamwe kugira ngo tubashe gukemura ibibazo by’abaturage, kandi tunafashe gusobanukirwa n’ibyemezo biba byafashwe niba bafite kutava kw’izima bityo biyakire.”
Kalihangabo akomeza avuga ko bakwiye gufatanya bakamenya aho ikibazo kiri ni uwagikemuye n’uburyo yagikemuyemo kugira ngo hatabaho umuturage usiragira kubera ikibazo cye kidakemuka cyangwa atazi aho agomba kukijyana.
Umunyamabanga nshingwabikorwa w’Intara y’Amajyepfo Parfait Busabizwa, yashimiye RIB mu gikorwa ikora cyo kwegera abaturage
Ati “Twese tugamije umugambi umwe wo gukemura ibibazo by’abaturage kugirango tubashe gushyira umuturage kw’isonga kandi bizakomeza.”
Parfait akomeza avuga ko bikwiye kudahishira kandi hagakumirwa ibyaha, bisaba gusenyera umugozi umwe kugirango banafashe inzego zitandukanye.
Muri rusange ahantu RIB yasanze abaturage akarere ka Nyanza kagize umubare mwinshi wabafite ibibazo bagera 140 naho akarere ka Huye RIB yakiriye abaturage bafite ibibazo 51 naho akarere ka Muhanga bagira ibibazo by’abaturage 48.
Théogène NSHIMIYIMANA
UMUSEKE.RW i Gisagara


text: Umwe mu bigishamategeko wari wumvise bajya impaka, abonye ko Yezu abashubije neza, aramwegera aramubaza ati «Itegeko riruta ayandi ni irihe?» Yezu aramusubiza ati «Irya mbere ni iri ngiri: Tega amatwi Israheli, Nyagasani Imana yacu ni We Nyagasani umwe rukumbi: Urajye ukunda Nyagasani Imana yawe n’umutima wawe wose, n’amagara yawe yose, n’ubwenge bwawe bwose, n’imbaraga zawe zose. Irya kabiri na ryo ngiri:Urajye ukunda mugenzi wawe nk’uko wikunda . Nta rindi tegeko riruta ayo yombi.» Uwo mwigishamategeko aramubwira ati «Ni koko, Mwigisha, uvuze ukuri ko Nyagasani ari umwe rukumbi, kandi nta yindi mana ibaho uretse Yo yonyine. Kandi kuyikunda n’umutima wawe wose, n’ubwenge bwawe bwose, n’imbaraga zawe zose, ugakunda mugenzi wawe nk’uko wikunda, ibyo biruta ibitambo n’amaturo byose.» Yezu yumvise ko amushubije neza, aramubwira ati «Nta bwo uri kure y’Ingoma y’Imana.» Nuko ntihagira utinyuka kongera kugira icyo amubaza.


text:
01
Sisiteme Amazi.rw ikora gute?
Amazi.rw ni sisiteme iba igizwe n’akanozamvura ndetse n’utuyungururamazi bigufasha guhorana amazi asukuye. ikaba iyungurura amazi y’imvura ndetse n’amazi ava mu miyoboro isanzwe. Mwareba ubundi busobanuro hano.
03
Nkunganire iri gutangwa ku baguzi ba Amazi.rw iteye gute?
Mu bufatanye na Rwanda Water Resources Board hari gutangwa nkungire iri hagati ya 25% na 50% kubaguzi baherereye mu cyogogo cya Nyabugogo. Kanda hano wuzuze fomu ya nkunganire urebe niba wemerewe.
05
Amazi.rw yizewe ku kihe kigero?
Ibicuruzwa byacu byose byaragenzuwe bihabwa ibyangombwa by’ubuziranenge. Mwareba ibyangobwa hano.
02
Amazi.rw igura angahe?
Sisiteme amazi.rw iba igizwe n’utuyunguruzo tw’ingano n’amoko bitandukanye, igiciro kikagenwa bitewe n’ibyo umukiriya yifuza.
Reba urutonde rw’ibiciro hano, cyangwa mutwandikire tuboherereze fagitire igaragaza igiciro.
04
Mwaba mutanga garanti?
Dutanga garanti y’umwaka kubaguzi ba sisiteme amazi.rw.
06
Ni gute nagura utuyunguruzo amazi.rw
Wifuza kugura, watwoherereza imeyili yawe tukakoherereza fagitire igaragaza igiciro cya sisiteme nibindi byangombwa.


text:
Bamwe mu bakobwa batewe inda zitateguwe bo mu Murenge wa Gashanga mu Karere ka Ngoma, bavuga ko abazibateye babizezaga kuzabafasha nibamara kubyara ariko ngo uwabyaye umukobwa ntibamureba n’irihumye.
Bamwe mu baganirije RADIOTV10, bavuga ko umukobwa wo muri aka gace ugize ibyago agaterwa inda itateguwe, ahangana n’ibibazo bitandukanye byiyongeraho no guhangayikira igitsina cy’umwana azibaruka kuko baba basenga Imana ngo bazabyare abahungu.
Aba bakobwa batewe inda, bavuga ko hari n’abahungu babibabwira bakimara kumenya ko babateye inda zitateguwe.
Umwe ati “Iyo umubwiye ko yaguteye inda, arakubwira ati ‘nubyara umukobwa ntakintu uzambaza, ariko nubyara umuhungu uzagira icyo umbaza’.”
Akomeza avuga ko iyo umukobwa abyaye umukobwa, akabimenyesha uwamuteye inda, amusubiza ati “umwana ndamwemera” ariko “ugatahira iryo ngo umwana aramwemera, ukazategereza ko agufasha ugaheba.”
Avuga kandi ko iyo umukobwa agiye kwiyambaza ubuyobozi, nyamuhungu ahita atoroka, agahita abura ubundi umukobwa agasigara ahanganye no kurera umwana wenyine.
Undi na we wabyariye iwabo, avuga ko hari n’ababyeyi bafite imyumvire nk’iyi y’abasore kuko na bo babizeza ko nibaramuka babyaye abahungu bazabafasha ariko yabyara umukobwa, bakamutera umugongo.
Ati “Hari ababyeyi bavuga ngo ‘nubyara umuhungu uzaba ubyaye umugabo mu rugo ariko nubyara umukobwa, uzaba ubyaye indaya nkuko nawe watubereye’.”
Aba bakobwa bavuga kandi ko bumva mu bindi bice hari imishinga ifasha abakobwa batewe inda zitateguwe ariko ko bo itarahagera, bagasaba ko na ho yahagera.
Umwe ati “Twe twifuza ko badukorera ubuvugizi bakadushakira nk’imishinga izaduteza imbere tukabona uko dutunga ba bana.”
Umuyobozi w’Akarere ka Ngoma, Niyonagira Nathalie yizeje aba bana ko bagiye gufashwa kugira ngo babashe kongera kubaho babona ejo habo heza.
Yagize ati “Inshingano zacu ni ukubasubiza mu muryango kandi neza, abadashobora kujya mu ishuri iri risanzwe, tugafatanya n’abafatanyabikorwa bacu bakiga imyuga.”
Kuva mu mwaka wa 2021, mu Karere ka Ngoma habarwa abakobwa 381 batewe inda zitateguwe mu gihe mu Ntara yose y’Iburasirazuba barenga 700, naho ku rwego rw’Igihugu, mu mwaka wa 21, abatewe inda bataruzuza imyaka 18, bakaba ari ibihumbi 23.
INKURU MU MASHUSHO
RADIOTV10


text:
Ku wa 6 w’icya 1, Adiventi, B. Ku wa 06 Ukuboza 2020
Amasomo: Iz 30, 19-21. 23-26 ; Zab 147 (146) ; Mt 9,35-10,1.6-8
Mu kinyarwanda, bavuga ko umushyitysi muhire akurisha imbuto. Ibi bigaragaza icyubahiro n’ubwuzu duha umushyitsi iyo aje atugana. Umuhsyitsi dutegreje we rero ntabwo asanzwe kuko ni umushyitsi w’imena. Ni yo mpamvu interuro n’inyikirizo yo muri iki gihe cya Adiventi igira iti : « nimutegure amayira ya Nyagasani » cyangwa « nimwitegure umukiza atahe imitima! ». Ni byo koko ari bugufi. Yaraje ngo aducungure, ahora aza buri munsi mu Ijambo rye, mu Ukuristiya :umubiri n’amaraso bye dusangira, mu masakramentu duhabwa kandi agahora atwigaragariza muri Kiliziya. Nimucyo tugarukire Imana, turangwa no kwisubiraho twicuza ibyaha byacu, nk’uko Yohani Batisita atazahwema kubitwibutsa muri iki gihe cya Adiventi, buri wese aharura, yufira kandi akubura inzira ya Nyagasani Yezu uje adusanga. Mu kwitegura uwo Mukiza, Umucunguzi n’Umucamanza utabera nidusukure imitima kugira ngo azasange dushishikariye gusenga kandi duhimbajwe n’ibisingizo bimurata.
Tuzirikana iki mu gihe cya Adiventi ?
Ku cyumweru cya 1 cya Adiventi twumvise imvugo ishushanya kandi ihishura ibihe bya nyuma : amaza n’ihindukira rya Nyagasani. Mu cyumweru cya 2 n’icya gatatu, Ibyanditswe bitagatifu bizagaruka cyane kuri Yohani Batisita integuza ya Yezu Kristu. Tuzazirikana cyane aya magambo : « Habayeho umugabo woherejwe n’Imana izina rye rikaba Yohani, yazanywe no guhamya iby’urwo rumuri kugira ngo bose bamukeshe kwemera » (Yh 1, 6). By’umwihariko bya byishimo dusabwa gutegerezanya Umukiza tuzabihimbaza ku cyumweru cya gatatu : icyumweru cy’ibyishimo.
Kwishimira ko Nyagasani ari hafi kuza rwagati muri twe. Na ho mu cyumweru cya 4, amasomo matagatifu azagaruka cyane ku ivuka rya Yezu, bikagaragazwa n’Umumalayika usura Yozefu na Mariya muri aya magambo : « Igihe yari akibizirikana, Umumalayika wa Nyagasani amubonekera mu nzozi aramubwira ati: ‘Yozefu mwana wa Dawudi witinya kuzana Umugeni wawe Mariya, kuko yasamye ku bwa Roho Mutagatifu ’» (Mt 1,20).
Bavandimwe, Adiventi y’uno mwaka ije isanzwe ariko nyamara mu gihe kidasanzwe, aho isi yose ikomeje kugarizwa na Covid-19. Koko rero Imana yatugiriye impuhwe itwoherereza Umwana wayo ngo twoye kuzacibwa (Yh 3,16). Uko Yeruzalemu, kera, yishimiye kubona umukiro maze igatera akamo k’ibyishimo igira iti: « Ndasabagizwa n’ibyishimo muri Uhoraho, umutima wanjye uhimbajwe n’Imana yanjye, kuko yanyambitse umwambaro w’umukiro, akansesuraho umwitero w’ubutungane » (Iz 61,10), natwe dutakambire Imana Data ushobora byose ngo adukize iki cyorezo maze tuzahimbaze amaza y’umucunguzi twaraciye ukubiri n’icurambi rya Covid-19, maze Umucunguzi, Umukiza n’Umucamanza utabera twitegura azadusangane ibyishimo n’umutima ukeye.
Ese uwo mucunguzi twitegura arangwa n’iki ?
Bavandimwe, Ivanjili yo kuri uyu wa gatandatu w’icyumweru cya 1 cya Adiventi iratwereka ibiranga Umukiza w’isi: Yazengurukaga imigi yose n’insisiro. Tumusabe azenguruke imigi yacu n’insisiro zacu. Cyane cyane inguni zose z’imitima yacu. Natwe kandi adutoze kumufasha gukiza isi. Yarigishaga kandi agakiza indwara, ubumuga, agakiza ababembe, akazura abapfuye, akirukana roho mbi…. Mbega ibikorwa byiza! Nitwakire inyigisho n’umukiro atanga. Burya koko ngo « ujya gukira indwara arayirata ». Nitumwereke uburwayi bwacu, ntitumuhishe ubumuga bwacu, nidushyire ahabona ububembe bwacu. Natuzure aho twazikamye mu cyaha no mu ngeso mbi.
Nadutoze kwigisha no gukiza abandi. Yezu Umukiza yababajwe n’intama zitagira umushumba azigirira impuhwe. Nadutoze kuba abashumba beza batarumanza izo baragijwe, ba bandi batirira iz’imishishe, batarushaho gukomeretsa izakomeretse, aturinde kuba ba bandi izavunitse barushaho kuzikubitira mu ivi, izatatanye bakarushaho kuzigusha ruhabo aho kuzunga.
Nadutoze kumva ko imyaka yeze ari myinshi kugira ngo buri wese agaragaze umutahe we mugufasha Nyirimyaka gusarura. Yezu, Umucunguzi yatangazaga ko Ingoma y’Imana iri rwagati mu bantu. Natwigije natwe kuvuga Inkuru nziza aho gukwirakwiza ibinyoma n’ibihuha bitatanya imiryango. Bavandimwe, nidutegereze Yezu Umucunguzi, Umukiza n’Umucamanza utabera mu byishimo, turangwa n’isuku y’umutima. Nguwo araje bidatinze !
Nyagasani Yezu nabane namwe !
Padiri Prosper NIYONAGIRA, GITARAMA, KABGAYI


text:
Kuri uyu wa gatatu tariki ya 26/2/2020 ni umunsi w’ivu. Abakristu Gatorika batangiye igihe cy’igisibo, bitegura Pasika izuka rya Yezu Christu.
Ese wowe witeguye kubaho gute muri iki gisibo, ese witeguye gufata ingamba n’ibyemezo mu buzima bwawe?
Muri ibi bihe Abakristu bitoza imigenzo myiza ya gikristu bagomba kubaho muri iki gisibo ndetse na nyuma yaho. Niyo mpamvu ari ngombwa gusobanukirwa uburyo abakristu b’ukuri bagomba kubaho muri icyo gihe bisanisha na Kristu wababaye, arapfa maze arazuka, bityo bagasabwa gupfa ku byaha kugirango bazukane na we (Kristu) mu buzima bushya bw’abana b’Imana.
Kwisiga Ivu bisobanura iki?
Kwisiga ivu ni ikimenyetso cyo kwemera icyaha no kukicuza. Ibyo tubisanga kenshi muri Bibiliya aho abantu bashyiraga ivu ku mutwe cyangwa bakariryamamo bagaragaza agahinda batewe n’ibyaha byabo.
Twafatira urugero nko ku baturage n’umwami wa Ninivi igihe umuhanuzi Yonasi ajya kubaburira ko niba baticujije ngo bihane Ninivi izarimbuka. Ubwo batangaje igisibo bambara ibigunura ndetse ngo n’Umwami ahaguruka ku ntebe ye yambura igishura, yambara igunira, yiziringa mu ivu (Yonasi 3,1-10).
Uko kwambara ibigunira no kwisiga ivu ni ibimenyeso bigaragaza ukwisubiraho. IVU rishushanya rero ikintu cy’imburamumaro. Iyo ikintu gifite agaciro gitwitswe, gihinduka ubusa, gihinduka ivu. Uwisize ivu aba yiyemeje ko ari ubusa mu maso y’Imana, agatakamba ayisaba imbabazi ngo imubabarire ubuhemu bwe.
Kiliziya yafashe ibyo bimenyetso bifasha abantu nk’imigenzo yo kwicisha bugufi no kubabazwa n’ibyaha. Ni yo mpamvu ku munsi wa mbere wo gutangira igisibo haba umuhango w’ivu. Koko imbere y’Imana turi ubusabusa.
TWAVUYE MU GITAKA KANDI TUZAGISUBIRAMO
Padiri Biramahire Evaliste wo muri Paruwasi ya Regina PAcis i Remera mu gitambo cya Misa yagize ati “ Niduhinduke twemere inkuru nziza, twemere ko turi abanyabyaha, tubyicuze, tubyihane, twakire impuhwe z’Imana tuzaniwe n’umucunguzi wacu Yezu Kristu ku bw’urupfu n’izuka rye”.
Umwami Dawudi nk’uko Bibiriya ibisobanura mu kwicuza kwe yagize ati: “Mana yanjye ngirira imbabazi kuko nagucumuyeho, kubera impuhwe nyinshi umpanagureho ibyaha byanjye, nemeye ibyaha byanjye, mpa kwishimira ko nakijijwe, kandi unkomezemo umutima wuje ineza”.
Ngiryo isengesho ry’umuntu uzi koko ko ari umunyabyaha ariko akaba yiringiye Impuhwe z’Imana. Nyamara, hari benshi basigaye barazikamye mu byaha, ntibaterwe indishyi yo ku mutima na byo, ntibarushye bicuza. Benshi ntibacyikoza Isakramentu rya Penetensiya. Ikibabaje cyane ni abatazi ko Impuhwe z’Imana zashyizweho ubuziraherezo ngo ziramire abanyabyaha, zibazanzamure, baronke ubuzima nyabuzima buri mu biganza bya Nyirubuzima.
Bavandimwe, dore imigenzo myiza y’ingenzi umukristu wese asabwa kugira mu gihe cy’igisibo kugira ngo yitegure neza Pasika:
GUSENGA
Ni ngombwa gusenga cyane mu gisibo twisabira kandi dusabira n‘abandi guhinduka. Dushishikarizwa gusenga by’ukuri tutibonekeza ahubwo dusabana nyabyo na Dawe uri mu ijuru uzatugororera.
KWIGOMWA
Koko ntawe ushobora kurwanya sekibi ajenjetse ngo azamutsinde. Mu gisibo ni ngombwa kwifatanya na Kristu mu bubabare bwe twigomwa ibidushimisha kugira ngo bitaturangaza kandi tukiri ku rugamba. Ibyo tukabikora tudakambije agahanga nk’uko indyarya zibigenza ahubwo tukabigira mu ibanga, kuko Data uri mu ijuru ari bwo azabidushimira, akazabiduhembera.
IBIKORWA BY’URUKUNDO
Ntabwo umukristu yigomwa kugira ngo yizigamire ibyo azishimishamo kuri Pasika. Ibyo yigomwe abifashisha abakene kandi akabigira mu ibanga, adaharanira kubonwa no gushimwa n’abantu, kuko yaba yivukije ingororano mu ijuru. Igisibo rero ni igihe cyo kurushaho kugaragariza abandi ubuntu, umubano mwiza no mu gufashanya. Ni n’igihe abakristu barushaho kandi guhugukira kurangiza neza inshingano zose dufite.
Bavandimwe, tumurikiwe n’isengesho ridushyikiranya nyabyo n’Imana, dufashijwe n’ijambo ry’imana, amasakramentu matagatifu ndetse n’ibikorwa by’urukundo bifatika kandi bivuye ku mutima, iki gisibo kizadufashe kwitegura neza Pasika maze tuzayihimbaze koko turi abantu bashyashya, bishimiye kwakira umukiro Kristu yaturonkeye mu rupfu n’izuka bye, maze natwe tube abagabo bo kubihamya hose.
Umubyeyi Bikira Mariya udusabira ubutitsa naduherekeze muri uru rugendo.


text:
Ubuzima
Ubuzima [1]
Muri ayo mazi y imishyuhira harimo imyuka nka NH3, CO2, CH4, etc. Iyo myuka yashongeye mu mazi biravanga, CO2 iragabanuka, za Glucides (amasukari) ziriyongera. Ayo masukari yaje kwivanga na Oxygène bibyara Alcool, Aldéhydes, cétones na Acides Organiques. Byaje kuvamo NH3, Acides Aminés, protéines bitinze biza gufatana n imyunyu (sels) havuka igitonyanga cyitwa Coocervate gifite ubushobozi bwo gukurura no kumira utuntu duto turi mu mazi.
Nyuma y imyaka 4 000 000 000 Coocervate yabyaye Protozoaires (organismes unicellulaires) nka algues bleues, Virus, Amibes, Bactéries, etc., n ubu ziriho. Izi protozoaires zaje kubyara Metazoa (organisme pluricellulaire) ziba zikanabyarira mu mazi, izishobora kuba kubutaka ariko zigatera amagi mu mazi, izishobora kuba no kubyarira kubutaka etc.
Intambwe yanyuma yabaye urwego rwitwa Mamalia (Mammifères) zifite ubushyuhe (températures) budahinduka, zitwita zikonsa urub
Imiyoboro[eindura | hindura inkomoko]
- ↑ "Ishami Rishinzwe Uburere Mboneragihugu, Ukwakire, 2006" (PDF). Archived from the original (PDF) on 2012-10-29. Retrieved 2010-12-25.
{{cite web}}: Unknown parameter
|deadurl=ignored (
|url-status=suggested) (help)


text:
Abafatanyabikorwa b’Akarere ka Gasabo biyemeje gukemura ikibazo cy’ubwiherero n’ubwisungane mu kwivuza
Iyi nama nyunguranabitekerezo yibanze mu kureba ibikorwa bigenewe abaturage b’akarere ka Gasabo bigomba kwihutirwa, aho akarere gafite intego yo kwibanda ku iterambere ry’umuturage nk’uko byakunze kugarukwaho mu biganiro byatanzwe.
Perezida w’ihuriro ry’abafatanyabikorwa mu iterambere (Joint Action District Forum, JADF) ry’Akarere ka Gasabo , Mutsindashyaka André, yavuze ko ikihutirwa bagiye gukora nka komite shya bagahuza imbaraga, bakaganira bakabasha gukemurira hamwe ibibazo bigaragara mu karere , ati” iyo twamaze gufatanya nk’abafatanyabikorwa tumenya ahari ikibazo tukicara tugafata ingamba, buri mufatanyabikorwa aba afite umurenge akoreramo akagaragaza icyo ashoboye Kandi baba bazi ahari ikibazo iyo binaniranye baratwifashisha tugafatanya kugikemura tukunganira akarere.”
Mutsindashyaka akomeza avuga ko muri iyi manda y’imyaka ibiri batorewe bagiye kwita ku bibazo bihari cyane icy’ubwiherero n’ubwisungane mu kwivuza. Bazafasha abagenerwabikorwa kubona ubwiherero buhagije, yagize ati” twizeye ko tuzabigeraho mu gihe cya vuba kandi tuzashyira imbaraga mu kwigisha abaturage kwikura mu bukene dufatanyije n’abafatanyabikorwa mu mirenge itandukanye y’aka karere”.
Mberabahizi Raymond Chretien, Visi Meya ushinzwe Ubukungu mu Karere ka Gasabo, avuga ko abafatanyabikorwa bibanze cyane ku gikorwa cyo kubaka Umuryango ufite ireme muri sosiyete, ati” ubusanzwe abatanyabikorwa b’akarere ka Gasabo basanzwe bagiramo uruhare rutandukanye muri ibyo harimo ibibazo bihungabanya umundedezo w’abaturage, imibereho mibi, urugero twavuga abaturage badafite amacumbi (aho guhengeka umusaya), abari mu bukene bukabije bw’indengakamere mu byukuri ukabona umuturage atanashobora kwiyishyurira ubwisungane mu kwizuva (mutuelle de santé)”.
Mu byukuri icyo tuba dusaba aba bafatanyabikorwa ni ukubaka umuturage ushobora kugira icyo azimarira utazahora ateze amaboko, ati” iyo wishyuriye umuturage ubwisungane mu kwivuza mu byukuri ntabwo uba ukemuye ikibazo nk’umuti urambye! Ahubwo ushobora kumwishurira mutuelle afite abana 2 ejo akabyara uwa gatatu, ariko iyo umwubatse ukamuha amahugurwa ajyanye n’uburyo yakwikorera umushinga agatera imbere, ukamwigisha korora warangiza ukamuha itungo akorora uba umufashije kubona mutuelle uyu munsi, ariko uba unamwubatse nk’umuturage uzabasha kuyigurira mutuelle de santé ejo”.
Ku kibazo cy’abaturage badafite amacumbi , avuga ko akarere kari kiyemeje ko bitarenze muri Kamena 2020, abangana na 281 bazaba babonye amacumbi ariko ko nyuma hajemo ikibazo k’ibiza hiyongeraho imiryango hafi 1000 nayo idafite aho kuba , agira ati” aba 1000 ni ikibazo cyadutunguye ariko turimo gufatanya n’abafatanyabikorwa kugirango bitarenze nabo umwaka tuzabe twabashije kubabonera amacumbi ariko aba 281 bo bizagera mu Kamena 2020 babonye aho kuba”.
Mu matora yakozwe muri iyi nteko rusange y’abayobozi basimbura komite icyuye igihe, ku mwanya wa Perezida wa JADF hatowe Mutsindashyaka André wari usanzwe ari umuyobozi wa JADF muri manda irangiye agira amajwi 100 ku 101 batoraga, Visi- Perezida yabaye Mutesi Betty ku majwi 99 ku 101 batoraga, Umubitsi yabaye Mpakaniye Hassan wagize amajwi 98 ku 101 batoraga.


text:
Gutwarwa na moteri ya 220V AC, ifite feri yo gufunga moteri, kugabanya moteri, gufata intoki, feri yintoki.
Uburyo butandukanye buhamye, 360 ° kuzunguruka.
Irashobora guhindura kutagira aho ibogamiye, kugirango gutwara bitwarwe mu bwisanzure, icyarimwe gifite feri y'umukandara, ishobora kugenzura umuvuduko mugikorwa cyo kumanuka kubuntu.
Gushyigikira 316 ibyuma bitagira umugozi umugozi udafite torque.
Ibikoresho bifite impinduramatwara yo kubara uburebure bwa kabili.
Gutwarwa na moteri ya 220V AC, ifite moteri ifata feri, kugabanya moteri, kugabanya intoki, feri yo guterana intoki, icyuma kizunguruka, icyuma cya winch, nibindi. n'umuvuduko bigarukira kuri feri.Kugirango ushishikarize clutch, birakenewe kwimura lever ya clutch no kuzunguruka ingoma icyarimwe, cyangwa kwimura umugenzuzi kugirango moteri itware moteri kugirango izunguruke.
Iyo guterura birangiye, moteri irazimya, kandi moteri ifata feri ihita ifatwa kugirango ishyireho feri.Kurangiza ibikorwa bidateganijwe, clutch igomba gusezerana kugirango ingoma feri mbere yo kurekura feri yintoki.
1. Ibikoresho bizamura ibikoresho byizunguruka byoroshye byoroshye gukoresha igihe n'imbaraga, kandi bigira ingaruka zo kurinda umutekano wawe.
2. Irashobora gutuma ibikoresho bitwara bigwa kubuntu, bigatwara igihe.
3. Feri y'umukandara, imikorere ikomeye, kunoza imikorere no kurinda umutekano wawe.
4. Umugozi wicyuma gikomeye cyane urinda umutekano wibikoresho, ukarinda umutekano mugihe ukora, uzamura ubuzima bwa serivisi bwibikoresho, kandi uzigama ibiciro.
5. Gusobanukirwa-igihe-cyo kumenya uburebure bwumugozi iyo bumanuwe cyangwa bugaruwe, imikorere irakora neza kandi neza.